Sekretarijat za ruralni i održivi razvoj Opštine Bijelo Polje poziva nevladine organizacije koje se bave pitanjima iz oblasti zaštite životne sredine da učestvuju u procesu izbora jednog predstavnika u Komisiji za ocjenu Elaborata procjene uticaja na životnu sredinu za postrojenje za prečišćavanje otpadnih voda u opštini Bijelo Polje.\nNevladina organizacija može predložiti kandidata za člana Komisije, ako ispunjava sledeće uslove:\nda je upisana u registar nevladinih organizacija prije obavljanja javnog poziva;\nda više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni/lokalni službenici i namještenici.\nnije član političkih partija, državni ili javni funkcioner, rukovodeće lice ili državni službenik ili namještenik u organima državne/lokalne uprave.\nNevladina organizacija je dužna da,uz predlog za kandidata, dostavi:\nizjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni/lokalni službenici i namještenici;\nfotokopiju lične karte ili drugog dokumenta na osnovu kojeg se utvrđuje identitet kandidataza člana Komisije;\nizjavu kandidata da nije član političkih partija, državni ili javni funkcioner, rukovodeće lice ili državni službenik ili namještenik;\nRok za podnošenje predloga je 8 dana od dana objavljivanja javnog poziva.\nDokumentacija po Javnom pozivu se dostavlja arhivi Opštine Bijelo Polje- Sekretarijatu za ruralni i održivi razvoj , na adresu:\nSekretarijatu za ruralni i održivi razvoj\nSportska hala “Nikoljac”\nSa napomenom “Predlaganje kandidata za člana Komisije za ocjenu Elaborata procjene uticaja na životnu sredinu za postrojenje za prečišćavanje otpadnih voda u opštini Bijelo Polje”.\nPredlog kandidata za člana Komisije biće razmatran samo ako je dostavljen uz svu potrebnu dokumentaciju i u naznačenom roku.\nSkenirani Javni poziv možete preuzeti ovdje...pdf


Promocija prekograničnog projekta na sajmu Biznis baza | SME Banat\nNa 12. Međunarodnom sajmu preduzetništva Biznis baza, na Beogradskom sajmu, 27.novembra 2013. godine održana je promocija projekta Regionalne privredne komore Pančevo „Podrška MSP-pokretač razvoja regiona”.\nNa štandu jednog od partnera, Regionalnog centra za društveno-ekonomski razvoj Banat iz Zrenjanina, predstavljeni su rezultati i efekti dosadašnjih projektnih aktivnosti predstavnicima lokalnih samouprava iz Južnog i Srednjeg Banata, komorskog sistema i zainteresovanim posetiocima Sajma.\nGoste je pozdravio predsednik Regionalne privredne komore Pančevo, Dragan Bosilj, ističući značaj korišćenja sredstava iz EU fondova za rešavanje razvojnih problema na lokalnom i regionalnom nivou i saradnje institucija na pripremi prekograničnih projekata.\nBosilj se zahvalio partnerima na zalaganju da se planirani obim i dinamika projektnih aktivnosti i rezultata ostvare u predviđenom roku, što predstavlja dodatni razlog da se po završetku projekta razmišlja o novim projektnim idejama i oblicima institucionalne saradnje.\nMenadžer projekta, Zoran Černoh i predstavnici partnerskih institucija, Irena Živković i Bogdan Paunescu, takođe su se obratili učesnicima skupa, naglasivši da je ovaj projekat dobar primer kako unapređivati saradnju srpskog i rumunskog Banata, saradnju institucija i sektora privrede u domenu pitanja važnih za konkurentnost obe zemlje.\nPromocija projekta na sajmu Biznis baza, završena je emitovanjem 30-minutnog promotivnog filma, koji hronološki prati sve događaje koji su obeležili period realizacije projekta u trajanju od godinu dana.\n⇐ Poziv na Početnu konferenciju\nOdržani sastanci sa predstavnicima Nacionalne službe za zapošljavanje ⇒


UPRAVNI SUD :: Akreditacije za medije\nNaslovna strana / Javnost rada / Akreditacije za medije\nUpravni sud je, u skladu sa zakonom i Sudskim poslovnikom, obezbedio pristup medijima u pogledu aktuelnih informacija i postupaka koji se vode u sudu.\nO nadležnosti, radu, javnim raspravama, odlukama, i drugim informacijama u vezi sa aktivnostima Upravnog suda mediji i javnost će biti informisani preko saopštenja, internet prezentacije suda, izjava za medije predsednika i portparola i na konferencijama za novinare.\nU cilju obezbeđivanja objektivnog, pravovremenog i tačnog obaveštavanja javnosti o radu suda i sudskim postupcima, Upravni sud će blagovremeno, najkasnije dan ranije, predstavnike sredstava javnog informisanja obaveštavati o zakazanim javnim raspravama u predmetima za koje je javnost posebno zainteresovana. O zakazanim javnim raspravama novinari i građani mogu dobiti obaveštenja na oglasnoj tabli u sudu, kao i na internet prezentaciji Upravnog suda. Sredstva javnog informisanja će informacije dobijati elektronskom poštom i faksom.\nZa sve dodatne informacije predstavnici medija mogu se obratiti portparolu Upravnog suda. Akreditacija nije potrebna novinarima koji prate usmene javne rasprave u sudu. Fotografisanje, audio i video snimanje na javnim raspravama u cilju javnog prikazivanja snimka obavlja se po odobrenju predsednika suda, uz prethodno pribavljenu saglasnost predsednika veća, sudije i pisanog pristanka stranaka i učesnika u sudskom postupku.\nAkreditacija je potrebna ako novinari, snimatelji ili fotoreporteri žele da u zgradu unesu odgovarajuću opremu za snimanje.\nMolimo predstavnike medija da zahtev za akreditaciju pošalju najkasnije pet dana pre željenog termina za fotografisanje ili snimanje radi blagovremenog odlučivanja.\nPodaci o mediјskoj kući\nPodaci o osobi koja traži akreditaciju\nPosao koji obavljate*\nUpišite zbir 10 + 2 =


PRIJEDLOG ZAKONA O FISKALIZACIJI: Uvodi se operater fiskalnog sistema čije su osnovne obaveze omogućavanje obvezniku fiskalizacije usklađivanja poslovanja sa odredbama ovog zakona i održavanje i podrška elektronskih fiskalnih uređaja\nVlada Republike Srpske utvrdila je Prijedlog zakona o fiskalizaciji kojim se uređuje predmet fiskalizacije u Republici Srpskoj, obveznici fiskalizacije, postupak fiskalizacije, sadržaj fiskalnog računa, te ostale procedure neophodne za efikasnu kontrolu ostvarenog prometa robe, odnosno usluga posredstvom elektronskih fiskalnih uređaja.\nRazlozi za donošenje ovog zakona sadržani su u potrebi daljeg razvijanja i unapređenja sistema fiskalizacije s ciljem suzbijanja “sive ekonomije” u Republici Srpskoj.\nRazlike između Nacrta i Prijedloga zakona, koje su rezultat skupštinske i javne rasprave, ogledaju se u tome da je uveden operater fiskalnog sistema čije su osnovne obaveze omogućavanje obvezniku fiskalizacije usklađivanje poslovanja sa odredbama ovog zakona i održavanje i podrška elektronskih fiskalnih uređaja. Ključno pitanje na koje je ovakvim rješenjem dat odgovor, bilo je kako da se rastereti Poreska uprava Republike Srpske od svih onih operativno-tehničkih pitanja koja su veoma zahtjevna i podrazumjevaju kadrovske kapacitete koje je u državnoj upravi gotovo nemoguće obezbjediti u današnje vrijeme s obzirom na nemogućnosti da se spriječi odliv informatičkog i inženjerskog kadra. Ovakvo rješenje postoji u nekim zemljama (Austrija, Rusija, Hrvatska), a sve više zemalja se i odlučuje na uspostavljanje operatera fiskalnog sistema koji se brine o svim aspektima fiskalizacije na strani poreskog obveznika. To podrazumijeva horizontalno upravljanje i nadgledanje čime se rasterećuje Poreska uprava i omogućava se da izvršava svoje primarne obaveze (utvrđivanje, kontrola i naplata poreskih obaveza) bez zastoja.\nOstale razlike Prijedloga u odnosu na Nacrt zakona odnose se na usklađivanje pojedinih odredaba Zakona, njihovo potpunije uređivanje, kao i tehničko poboljšanje teksta Zakona koji će biti upućen u proceduru razmatranja i usvajanja u Narodnoj skupštini Republike Srpske.


Vi ste ovde: Početna STUDENTSKI SERVISI\nInkluzivno visoko obrazovanje je mehanizam za obezbeđivanje jednakih mogućnosti za osobe sa hendikepom u svim segmentima svakodnevnog života – zapošljavanje, lični razvoj, učestvovanje u lokalnim zajednicama itd. Inkluzivno visoko obrazovanje unaprediće i socijalnu inkluziju i koheziju uopšte.\nZnačajne reforme visokog obrazovanja u regionu jugoistočne Evrope počele su u prethodnoj deceniji uključivanjem zemalja regiona u Bolonjski proces. Inkluzivno obrazovanje mora biti uključeno u sve oblasti delovanja i aktivnosti u okviru Bolonjskog procesa pre svega, ali i u organizaciju visokog obrazovanja uopšte. Svi relevantni akteri moraju biti svesni svih aspekata socijalne dimenzije, uključujući hendikep, i svoje odgovornosti u sprovođenju inkluzivnog visokog obrazovanja.\nUdruženje studenata sa hendikepom od svog osnivanja aktivno radi na uspostavljanju inkluzivnog obrazovanja na svim nivoima.\nU skladu sa tim pruža različite vidove podrške studentima sa hendikepom, što za cilj ima kvalitetnije obrazovanje i bolji standard studenata, kao i srednjoškolcima sa hendikepom kroz informisanje i podsticanje da nastave školovanje na fakultetima i visokim školama.\nTakođe, putem različitih projektnih aktivnosti i javnih nastupa, podstiče inkluzivno osnovno obrazovanje osnažujući lokalne samouprave i nastavno osoblje da aktivno rade na poboljšanju kvaliteta osnovnog obrazovanja i vaspitanja učenika sa bilo kojim oblikom hendikepa kroz obezbeđivanje uslova za sprovođenje programa inkluzivnog obrazovanja i vaspitanja.


Poslednji dan u skvotu za izbeglice u Beogradu - VICE\n03 Maj 2016, 7:43am\nKada smo ga obišli na dan uoči rušenja, NoBorder Hostel je bio gotovo bez žive duše. Još par izbeglica je bilo tu, dok su, prema rečima volontera iz susednog Miksališta, svi premešteni "najverovatnije" u centar u Krnjači (sa kapacitetom za svega 350 izbeglica što nije dovoljno da zbrine sve), kao i na druge, zasad nepoznate lokacije.\nNa podu su ostale zgužvane prostirke za spavanje, ćebad, odeća, igračke, ostaci hrane i sredstava za higijenu koje su ovi ljudi ostavili za sobom dok su napuštali svoju privremenu i jedinu sigurnost. Izgledalo je kao da su svi izašli napolje i da će se odmah vratiti.\nNoBorder Hostel je nastao zahvaljujući nekolicini samoorganizovanih ljudi, anarhista, pankera i nezavisnih aktivista i volontera iz inostranstva i Srbije. Prema rečima volontera iz Miksališta, ova neformalna inicijativa se, pomagajući izbeglicama slučajno spojila u Beogradu, i u roku od nekoliko dana raščistila napušteni prostor Perona i obezbedila osnovni materijal za sklonište za čak do 80 ljudi.\nIzbeglice su dobile krov nad glavom, suvo mesto za spavanje i malo privatnosti, ;etiri odvojene prostorije, od kojih je jedna bila samo za žene. NoBorder kolektiv je radio i na obezbeđivanju sanitarnih prostorija i uvođenja struje.\nDan pre rušenja Miksališta, u NoBorder sklonište je upala grupa uniformisanih i civilnih policajaca i naredila svima da se prebace u kamp u Krnjači, a kao razlog, naveli su novi zakon po kojem ljudi koji nisu registrovani moraju momentalno da budu prebačeni u taj kamp, stoji u saopštenju NoBorder kolektiva. Međutim, međunarodni volonteri su se suprotstavili i ustanovili da dotični Zakon stupa na snagu tek 28. maja 2016. godine, navode dalje.\nIpak, po rečima iz sapoštenja, sedmoro izbeglica koji su se trenutno nalazili u NoBorder Hostelu odvedeno je u policijsku stanicu na registraciju, a među međunarodnim aktivistima nastao je strah usled grubog ponašanja policije prilikom identifikacije ljudi u skloništu.\nPoledajte kako je izgledao poslednji dan u NoBorder Hostelu.


Nesvakidašnji poduhvat Bečejaca: Traže se sponzori za put za Mongoliju i za pomoć azilu musicloverparadise.com\nTrajković i Ilčešin planiraju da do 20. aprila prikupe novac za troškove puta i boravka, a da deo novca doniraju za bečejski azil za pse. U cilju prikupljanja novca i promovisanju ovog nesvakidašnjeg poduhvata 29. marta su u zgradi opštine mladići održali zajedničku konferenciju za novinare sa predsednikom opštine Draganom Tošićem i predsednikom Bečejskog udruženja mladih Aleksandrom Đekićem, jer su se obratili za pomoć BUM-u kako bi prikupili novac, ali i za medijsku podršku.\nIlčešin je rekao da su na ideju za put u Mongoliju došli na osnovu iskustava poznanika iz Hrvatske: „Oni su se odlučili za ovaj poduhvat prošle godine i onda smo se mi više informisali o samom ’Mongol reliju’ i želeli smo da se i mi upustimo u sličnu avanturu. Naš primarni cilj je pomoć za opremanje azila u Bečeju, potrebno je da se prikupi novac za hranu i opremu kako bismo podigli nivo organizacije bečejskog azila na višu lestvicu. Nadamo se da ćemo uspeti u ovom poduhvatu, mada nije nimalo lako. Očekujemo pravu avanturu i cilj nam je da zabeležimo sve kamerom i da šaljemo slike kako našim sugrađanima, tako i našim sponzorima i da ih promovišemo i tim putem, da obaveštavamo zajednicu kako ljudi žive u tom delu sveta, koje su njihove navike i običaji. Nije nam cilj da obilazimo najurbanija mesta, nego prirodu i mesta gde se može videti pravi nomadski način života. Nadamo se da ćemo prikupiti dovoljno sredstava i da ćemo ispuniti naš san i da ćemo pomoći bečejskom azilu“.\nTrajković je istakao da je prvi mesec predviđen za put do Mongolije, do glavnog grada Ulanbator, a drugi mesec je „rezervisan“ za povratak: „Lokalna samouprava nam je već izašla u susret i želimo da joj se zahvalimo, a nedostaje nam oko 50 odsto finansijskih sredstava i pozivamo donatore da nam pomognu kako bismo ostvarili ovaj put jer deo novca ide u humanitarne svrhe“.\nPredsednik opštine je rekao da je siguran da će mladići uspeti u svom poduhvatu i da će prikupiti potreban iznos. „Opština Bečej svakako će pomoći finansijski jednim delom, ali i organizaciono da ovaj poduhvat uspe. Treba da promovišemo ovaj poduhvat, ove mladiće, ali i opštinu Bečej. Pozivam ovom prilikom i privrednike opštine Bečej da pomognu u ovom poduhvatu koji je za Bečej veoma značajan“, rekao je Tošić. Lokalna samouprava učestvuje u troškovima sa 1.500 evra u dinarskoj protivvrednosti.\nNovinarima je saopšteno da je za put potrebno oko 8.000-9.000 evra. Trajković je istakao da bez obzira na prikupljeni iznos novca, donacija za azil će iznositi minimalno 500 evra. „U troškovnik od 8.000-9.000 evra je uračunato minimalnih 500 evra koliko ide azilu. Naš je dogovor da, ukoliko i ne skupimo potreban novac i ako ćemo ići delimično o našem trošku na putovanje, ćemo iz našeg džepa izdvojiti 500 evra“.\nDonacije se mogu uplatiti na sledeće žiro račune: 105-0000406508508-21 (Ninoslav Trajković) i 160-5800100899900-34 (Đorđe Ilčešin).\nBečejci će tokom puta pisati dnevnik koji će objaviti na društvenim mrežama i tako obaveštavati građane o dogodovštinama, a BUM-ov portal će takođe pratiti njihovo putovanje na dnevnom nivou.\nMore in this category: « Likovna kolonija udruženja „Duga“: Slike za decu opštine Čarobni ručak sa dr Ivanom Žikićem: Pasulj „Kod tri kostura“\t»


Protesti u Severnoj Mitrovici 27. novembra\nPredsednik Srpske liste Goran Rakić saopštio je na vanrednoj sednici Skupštine opštine Severne Mitrovice u utorak, 27. novembra, da je podneo ostavku na mesto gradonačelnika opštine Severna Mitrovica zbog, kako se navodi, „kontinuirane institucionalne represije“ kosovskih institucija, odnosno zbog uvođenja takse od 100 odsto na robu iz Srbije.\nI ostali gradonačelnici opština sa srpskom većinom na severu Kosova, odnosno gradonačelnici Zvečana, Leposavića i Zubinog Potoka, podneli su ostavke, kazao je predsednik Skupštine opštine Severna Mitrovica Dejan Gurešić. Vlada Kosova za sada nije komentarisala ostavke, ali se oglasio predsednik Skupštine Kosova Kadri Veselji, istovremeno i predsednik vladajuće Demokratske partije Kosova.\nRekao je da je ostavka četiri gradonačelnika brza i štetna odluka za građane tih opština, kao i za odnose između zajednica. Pozvao je građane na severu na uzdržanost, na mirnu i uravnoteženu reakciju naspram novostvorene situacije poslednjih dana.\n„Republika Kosovo zalaže se za poštovanje prava i interesa svakog svog državljanina, prema tome problemi treba da se rešavaju trezveno, političkim putem i preko dijaloga“, poručio je Veselji putem Fejsbuka.\nNakon ostavki je organizovan protest lokalnog stanovništva zbog carine koje je Vlada Kosova uvela na uvoz robe iz Srbije.\nU Severnoj Mitrovici 27. novembra održan je protest lokalnog stanovništva zbog carina koje je Vlada Kosova uvela na uvoz robe iz Srbije. Demonstranti su držali parole „Hoćemo mir a ne ratove“, „Dajte šansu miru“, „Ne zatvarajte nas u geta“, „Biju nas i terorišu“.\nPredsednik Srpske liste Rakić je kazao da ostavku podnosi zbog uvođenja "anticivilizacijskih, protivpravnih i nehumanih taksi od 100 posto kojom se blokira normalno snabdevanje i distribucija robe iz Srbije na Kosovu", zbog, kako je rekao, kontinuiranog institucionalnog nasilja kosovskih institucija, neosnovanih hapšenja građana i zbog „pokušaja ubistva potpredsednika Srpske liste Milana Radoičića“, te i zbog kršenja CEFTA-e i ostalih sporazuma.\nPredsednik Skupštine opštine Severna Mitrovica Dejan Gurešić izjavio je da nakon ostavke svih gradonačelnika na severu, prištinska administracija više ne postoji u tom delu zemlje.\n„Organi albanske, prištinske administracije na severu Kosova i Metohije, od danas više ne postoje. Dalje funkcionisanje lokalne samouprave po prištinskom, albanskom sistemu na severu KiM obustavlja se. Organi vlasti i opštinske službe neće funkcionisati i lokalne skupštine se neće sastajati. Ova odluka je konačna i ostaće na snazi sve do potpunog povlačenja svih diskriminatorskih mera Prištine“, rekao je.\nKosovska policija uhapsila je u petak četiri osobe u Severnoj Mitrovici koje se dovode u vezu sa ubistvom srpskog političara na severu Kosova Olivera Ivanovića. Četvorici uhapšenih je određen pritvor od 30 dana.\nPredsednik Srbije Aleksandar Vučić izjavio je u petak uveče da hapšenja u Severnoj Mitrovici nemaju nikave veze sa ubistvom Ivanovića već, kako je naveo, sa uterivanjem straha srpskom narodu na Kosovu.\nHapšenja su se dogodila nekoliko dana nakon što je Priština odlučila da povisi takse na uvoz robe iz Srbije i BiH sa 10 na 100 odsto. Ta odluka, koju su osudile i vlasti obe zemlje ali i EU, je usledila posle neizglasavanja prijema Kosova u Interpol.


Online pretraga nekretnina - 7 najboljih domaćih sajtova | Kredium\nOnline pretraga nekretnina - 7 najboljih domaćih sajtova\nTržište nekretnina u Srbji je doživelo veliku promenu u prethodne dve decenije, a agencije za nekretnine su se preorijentisale na digitalnu arenu. Sa tim u skladu one koje su to uradile među prvima postale su lideri na tržištu u oblasti online pretraga nekretnina. Kao i u drugim industrijama, i u ovoj oblasti nekadašnji lideri su zaostali u digitalizaciji, a agencije nastale upravo na internetu su preuzele dominaciju na tržištu.\nOnline pretraživači svoju ponudu zasnivaju na saradnji sa privatnim licima i investitorima, baš kao tradicionalne agencije za nekretnine. Takođe, mnogi online pretraživači pružaju mogućnost da pronađete nekretnine putem mobilnih aplikacija, video, 3D tura i slično.\nU nastavku ćete videti uporedni pregled najpopularnijih sajtova za online pretragu nekretnina u Srbiji.\nKredium tim se konstantno trudi da omogući što bolje korisničko iskustvo i bude među najboljima olakšavajući dolazak do idealne nekretnine. Okuplja tim iskusnih savetnika koji posreduju u pregovorima i pružaju podršku od početka do kraja procesa.\nKredium ima veliku ponudu novogradnje u Beogradu, na primorju i na planinama, a odnedavno i stanove koje prodaju fizička lica. Platforma nudi video ture i 360° prikaz koji je moguće povezati sa VR uređajem, što podiže iskustvo pronalaženja nekretnine na viši nivo.\nKonstantno unapređenje usluga u skladu sa potrebama korisnika izdvaja Kredium od ostalih sajtova za pronalaženje nekretnina.\nNekretnine.rs su sa preko 60.000 oglasa najveći online oglašivač nekretnina u Srbiji. Sajt je počeo sa radom 2009. godine i u veoma kratkom vremenskom periodu je stigao do vodećeg mesta. Trenutno svakog meseca ima preko 450.000 posetilaca, što je i očekivano jer kao deo Ringier Axel Springer grupe dosta saobraćaja generiše preko medija iz iste grupacije, među kojima je i Blic.\nNekretnine.rs se jednako bave zakupom i prometom nepokretnosti a omogućavaju postavljanje oglasa za fizička lica, agencije i investitore.\nPortal za pretragu nekretnina 4zida.rs, je osnovan krajem 2011. godine, a 2016. godine je izvršena akvizicija od strane IT grupacije Infostud. Portal 4zida.rs predstavlja takođe inovativan pretraživač poput City Expert-a. Kao posebnu pogodnost kojom se ističu imaju mogućnost postavljanja oglasa sa videom ili 3D turom objekta.\nNajtiražniji oglašivač na tržištu i sajt koji beleži preko 2.000.000 jedinstvenih posetilaca mesečno, predstavljaju najveću kupoprodajnu berzu u Srbiji. U poslednjih nekoliko godina ušao je tržište nekretnina i zahvaljujći kredibilitetu koji je stekao u drugim sferama ovaj sajt se lako probio među prvih 5 sajtova za pretragu nekretnina.\nRoommateor je nastao 2019. godine sa idejom da korisnicima olakša pronalaženje cimera. Sajt se kasnije proširio na ponudu nekretnina i za kratko vreme postao jedan od najposećenijih portala ove vrste.\nRoommateor je nastao u Nišu, a s obzirom na veliki broj korisnika proširili su se na Kragujevac, Novi Sad i Beograd. Roommateor je jedinstven zbog aktuelnih tehničkih karakteristika na sajtu, kao što je PWA pristup aplikaciji.\nNiš Nekretnine je sajt koji plasira informacije o ponudi i potražnji nekretnina u Nišu i pruža široku lepezu servisa krajnjim korisnicima, a sve to u cilju informisanja, pomoći pri kupoprodaji nekretnina i razmeni iskustava među ljudima\nPretraživač specijalizovan za Novi Sad, rade kao agencija za nekretnine koja nudi celokupnu uslugu, uključujući pravnu službu i agente.\nUkoliko Vam je potrebna pomoć oko pronalaženja idealne nekretnine, kontaktirajte nas kako biste dobili profesionalnu uslugu prilagođenu Vašim potrebama.\nNekretnine6 saveta za odabir najbolje agencije za nekretnine\nOdabir najbolje agencije za nekretnine pretstavlja veliki izazov za većinu ljudi. Kredium otkriva 6 saveta koji će vam pomoći da ovaj zadatak obavite uspešno.


Svet – Strana 40 – RTV SUNCE Arandjelovac\nHome » Svet (page 40)\nNovi slučajevi Kovida 19 porasli su u septembru u 27 od 50 američkih država u poređenju sa avgustom, predvođeni porastom od 111 odsto u Viskonsinu, prema Rojtersovoj analizi. U državama Srednjeg zapada – Severnoj Dakoti, Južnoj Dakoti i Viskonsinu – broj slučajeva je porastao više od 50 odsto iz meseca u mesec, kao i u Montani, Juti, Zapadna Virdžiniji i ...\nVetrovi su u četvrtak ojačali u kalifornijskom vinogorju, preteći eskalacijom velikog požara koji danima gori i koji je uništio skoro 250 zgrada. Dodatne vatrogasne ekipe i oprema raspoređeni su u i oko Kalistoga, grada sa 5.000 stnovnika poznatog po toplim izvorima, blatnim kupkama i vinarijama na brdima okruga Napa, oko 110 kilometara severno od San Franciska. Nacionalna meteorološka služba prognozirala ...\nVAŠINGTON — Ukoliko bude sproveden, nedavni sporazum o ekonomskoj normalizaciji između Srbije i Kosova, u kojem su posredovale Sjedinjene Države, mogao bi biti izuzetno koristan za ekonomije obe zemlje i šireg Balkana, ali samo ukoliko bude smanjen uticaj koji Kina i Rusija imaju u regionu, kaže bivši vrhovni komandant NATO-a Vesli Klark u razgovoru za Glas Amerike. „Smatram da je ...\nBEOGRAD — Za razliku od toplih odnosa sa Rusijom, za koju je Zapad ponekad imao i razumevanja, sve bolji odnosi Beograda i Pekinga sve češće su u radaru ne samo Vašingtona i Brisela, već i Moskve. Nedavno objavljena studija “Postajući klijent kineske države – slučaj Srbije”, u izdanju vašingtonskog Centra za strateške i međunarodne studije (CSIS) pokazuje da Peking sve ...\nU državi Njujork u četvrtak je registrovan rast broja pozitivnih testova na koronavirusa u 20 „žarišta“, dok porast obolelih beleže i države na srednjem zapadu predvođene Viskonsinom, gde će predsednik Donald Tramp tokom vikenda održati mitinge. Broj novih slučajeva Kovida 19 porastao je u 27 od 50 američkih država u septembru, sa rastom od 11 odsto u Viskonsinu, prenosi agencija ...\nDirektor američke Međunarodne razvojne finansijske korporacije (DFC) Adam Boler poručio je da primarni interes te institucije na Zapadnom Balkanu nije da se bori protiv interesa drugih zemalja poput Kine, već da ostvari američki ekonomski interes i ojača suverenitet zemalja u kojima radi. Takođe je istakao da su namere DFC u Srbiji „stvarne“, ali da je potrebno vreme da se konkretni ...\nBorbe jermenskih i azerbejdžanskih snaga u području Nagorno Karabaha se ne stišavaju. Tačan broj žrtava nije poznat, strani mediji sa tog područja izveštavaju o desetinama poginulih i stotinama ranjenih. Državna televizija Azerbejdžana objavila je video snimak koji, kako tvrdi, prikazuje zarobljeno ili uništeno jermensko oružje tokom sukoba dve strane. Izvor: Glas Amerike\nTrampova administracija saopštila je u sredu veče da želi da smanji broj izbeglica koje dolaze u SAD na 15.000 u fiskalnoj 2021. godini, koja je počela u četvrtak. Reč je o najnovijem smanjenju broja izbeglica u SAD. U 2020. godini taj broj bio je ograničen na 18.000, a SAD su dozvolile ulazak 10.892 izbeglica pre nego što je realizacija programa ...\nKomisija obećala „veću strukturu“ u sledećoj debati između Trampa i Bajdena\nVAŠINGTON — Nezavisna agencija za američke predsedničke debate saopštila je u sredu da će promeniti format TV duela, nakon što su kritičari prvu debatu predsednika Donalda Trampa i demokratskog rivala Džoa Bajdena nazvali najgorom u američkoj istoriji. Dvojica kandidata često su se prekidala ili govorila u isto vreme, a moderator Kris Valas, novinar Foks njuza, prekorio je Trampa što odbija ...\nStambena kriza zbog pandemije – milionima preti da ostanu na ulici\nTrideset do četrdeset miliona Amerikanaca, prema procenama, je opasnosti da bude prinudno iseljeno kao direktan rezultat ekonomskog usporavanja i velikog gubitka radnih mesta zbog pandemije koronavirusa. Do sada nezabeleženi brojevi radnika su izgubili posao ili su bili prinuđeni da rade za manje plate. Centri za kontrolu bolesti nedavno su privremeno zabranili izbacivanje iz kuća do kraja godine. Ali ta odluka ...\nStrana 40 of 43« Prva...102030«3839404142\t»\t...Poslednja »


JKP "Vodovod": Dug na više rata - Ozon Media\nJKP „Vodovod“: Dug na više rata\nSremska Mitrovica – Naplata potraživanja u JKP “Vodovod“ Sremska Mitrovica je kao i prethodnih godina na zadovoljavajućem nivou i trenutno iznosi oko 95%.\nKod pravnih lica naplata je 84%, što je pre svega posledica plaćanja starog duga. Ukupno gledano, ova kategorija potrošača duguje oko 28 miliona dinara.\nPrema pokazateljima mitrovačkog „Vodovoda“ fizička lica na teritoriji Grada Sremska Mitrovica duguju ovom javnom preduzeću za isporučenu pijaću vodu oko 30 miliona dinara. Najviše njih, oko 80%, duguje iznos do 3.000 dinara. I pored ovoga naplata računa kod ove kategorije potrošača je relativno visoka i iznosi oko 99 %.\nUkoliko potrošači imaju dug veći od 3.000 dinara, šalju se opomene pred isključenje. Kako ne bi dolazilo do samog isključenja sa mreže mitrovački „Vodovod“ građanima i preduzećima daje mogućnost plaćanja duga u više mesečnih rata. Potrebno je da odmah po dobijanju opomene dužnici dođu u Direkciju preduzeća, adresa – Stari šor 114, Sremska Mitrovica, kako bi se napravio protokol o izmirenju duga.\nTakođe, JKP “Vodovod“ ima praksu da socijalno ugroženim stanovnicima ne naplaćuje potrošenih 5 metara kubnih po članu domaćinstva, koliko im je realno potrebno za osnovne životne potrebe. Lica u stanju socijalne potrebe, njih oko 40, su isključivo sa evidencije Centra za socijalni rad „Sava“ po jasno definisanim kriterijumima koje propisuje ta ustanova.


CSKA Moscow - Crvena Zvezda: Analiza utakmice | Sportske Kladionice\nHome Sportsko klađenje Tip dana CSKA Moscow – Crvena Zvezda: Analiza utakmice\nOva nedelja će biti izrazito zanimljiva što se tiče košarke, pošto se igraju kako utakmice mnogih nama interesantnih evropskih takmičenja. Kako smo trenutno u kontra ritmu sa košarkaškim analizama, tražimo pažljivo i danas smo uspeli da pronađemo utakmicu koja zaslužuje da ima titulu Tip Dana, a to je meč koji se igra u okviru EuroLeague takmičenja, gde se u okviru redovnog kola sastaju domaća ekipa CSKA Moscow i gosti iz Beograda, Crvena zvezda.\nUkoliko uspe da pobedi danas na ovom meču, CSKA će 100% obezbediti sebi učešće u pla offu ovogodišnjeg takmičenja. Armejci trenutno imaju 19 pobeda i 10 poraza, ali njihova forma nije na najboljem nivou pošto su na poslednjih deset susreta, čak šest puta bili poraženi. Ovo je za njih takođe utakmica za revanš, pošto su u Beogradu na početku sezone pretrpeli jedan od težih poraza. Danas će pokušati i da prekinu niz od četiri poraza na domaćem terenu.\nNjihovi protivnici, ekipa Crvene zvezde nema više niti teorijske šanse da se kvalifikuje u play off, jer imaju 9 pobeda i 21 poraz. Oni su pre par dana imali tešku utakmicu u okviru ABA lige kada su teško poraženi od strane Budućnosti u Podgorici i trener je izjavio da je fokus ove ekipe regionalno takmičenje. U Euroleague, Zvezda se trenutno nalazi u seriji od dve pobede.\nOve dve ekipe su igrale do sada 10 puta i CSKA ima prednost sa 8 pobeda, dok su u Moskvi pobedili na svih 5 utakmica. Takođe, 4 od tih 5 pobeda su bile sa dvocifrenom razlikom.\nNećemo ovde čačkati market za total, jer se ovde stvarno može dogoditi svašta, ali ovogodišnje performanse pokazuju da bi CSKA ovde mogao igrati punim gasom, te smatramo da je najbolje na ovoj utakmici odigrati CSKA Moscow -12 HC (da CSKA pobedi sa 12 ili više razlike), koja opklada se plaća odličnom 1.80 kvotom u sportskoj kladionici 22Bet.


VEOMA VAŽAN FAKTOR – TRANZITNO VREME – AS Agent\nPublished by Vojin on August 25, 2020 August 25, 2020\nOno što je nekome dragoceno, a nekome nebitna stvar, ali u našem poslu, vreme je izuzetno važan faktor.\nKorišćenje vremena, kako na poslovnom tako i na privatnom planu, u zavisnosti od krajnjeg rezultata može biti gubitak ili kvalitetno utrošeno vreme sa velikom isplativošću.\nSvaki projekat na kom radimo zahteva utrošak vremena i naše zalaganje. Ali utrošeno vreme, za transport robe od tačke A do tačke B, često se odvija značajno drugačije od naših planova.\nTo je rezultat, pre svega, različitih, često nepredvidivih faktora, ali i manjka ispravnih i pravovremenih informacija na osnovu kojih postavljamo svoja očekivanja.\nKako bismo u svakom trenutku imali ispravna očekivanja i kako ne bismo dozvolili da manjak informacija proizvede negativne efekte, veoma je važno poznavati faktore koji utiču na tranzitna vremena prilikom transporta robe.\nOvo se odnosi na transport sve robe a naročito na zbirni transport robe.\nZbirni transport robe je najpodložniji oscilacijama u transportnim vremenima. Ovaj vid transporta je svakako veoma važan segment logistike koji omogućava kompanijama da značajno optimizuju nabavku, zalihe i angažovanost kapitala.\nAko nismo svesni realnih mogućnosti i ukoliko nismo unapred pripremljeni za različite rizike tranzitno vreme zbirnog transporta u određenim trenutcima može da nam pokvari planove.\nSve se često vrti oko upravljanja rizicima u samom poslovanju. Zato važno je da poznajete rizike zbirnog transporta kada je tranzitno vreme u pitanju.\nDa na osnovu tih rizika pravite fleksibilnije planove koji će vam omogućiti da ostvarite ciljeve sa najmanjim mogućim izlaganjem rizicima.\nNa osnovu našeg dosadašnjeg dugogodišnjeg iskustva u ovoj oblasti, ovim tekstom bismo želeli da vam skrenemo pažnju na aspekt nabavka i uvoz robe iz Kine, sa kojim se sve veći broj kompanija susreće. Kako biste Read more…


Ministar Gvozdenović: Izgradnja turističkog rizorta „Portonovi” privući će nove investitore iz Azerbejdžana\nMinistar održivog razvoja i turizma Branimir Gvozdenović učestvovao je danas na međunarodnoj konferenciji, koja je pod naslovom „Ekonomska saradnja Crne Gore i Azerbejdžana - Partnerstvo za budućnost“, održana u Podgorici, izrazivši zadovoljstvo nastavkom uspješne razvojne saradnje Crne Gore i Azerbejdžana.\nMinistar Gvozdenović je zahvalio Ambasadi Republike Azerbejdžan i gospodinu Sejranu Mirzazadeu i počasnom konzulu Vugaru Alijevom, na pomoći i podršci pri organizaciji posjete delegacije Crne Gore na Međunarodnom sajmu turizma u Bakuu.\n„Pošto je bilateralna saradnja Crne Gore i Azerbejdžana jedna od brojnih uspješnih priča naše spoljne politike, intenzivno radimo na njenom daljem unapređenju. U prilog tome govori i uspostavljanje bezviznog režima u periodu maj-decembar tekuće godine, kao i direktne avio-linije Tivat – Baku, koja će doprinijeti povećanju broja azerbejdžanskih turista i do 50% u odnosu na prethodnu godinu“, istakao je ministar Gvozdenović.\nOn je ukazao i na veliki značaj projekta turističkog rizorta „Portonovi“ u Kumboru, koji predstavlja konkretan primjer uspješnosti dosadašnje komunikacije naših zemalja, a koji će pored otvaranja novih radnih mjesta, privući i nove investitore iz Azerbejžana. „Ulaganje Republike Azerbejdžan u izgradnju dječijeg vrtića u Bijelom Polju i park šume u Podgorici predstavlja dodatan podsticaj unapređenju investicione saradnje i vjerujem da će doprinijeti produktivnijem poslovnom ambijentu u Crnoj Gori“, rekao je on.\nFokus interesovanja Crne Gore kao investicione destinacije je povezivanje sjevera i juga države. U skladu s tim, radi se na pripremi nekoliko projekata koji će u narednom periodu biti predstavljeni, a koji se zasnivaju na postulatima koncepta održivog razvoja, koji jeste dugoročno opredjeljenje naše Države.\nU uvjerenju da je projekat „Portonovi“ samo početak plodotvorne saradnje i srdačnog prijateljstva naših naroda, Gvozdenović je poželio srećan i uspješan rad.


Inflacija u eurozoni niža nego što se mislilo - Biznis Info\nYou are at:Home»Finansije»Inflacija u eurozoni niža nego što se mislilo\nBy BiznisInfo on\t 19/08/2019 Finansije\nZvanične statističke brojke pokazuju da je inflacija u 19-članoj eurozoni u dosadašnjem toku godine, zaključno sa julom, bila niža nego što se predviđalo, što je pojačalo očekivanja da će Evropska centralna banka (ECB) narednog mjeseca krenuti s novom rundom podsticaja u bloku jedinstvene valute.\nEurostat je saopštio danas da su potrošačke cijene u eurozoni od početka 2019. godine do kraja jula porasle za 1,0 procenat, što je niže od prvobitne procjene od 1,1 odsto, izvještava agencija AP a prenosi Tanjug.\nTo znači da se inflacija u eurozoni još više udaljila od cilja ECB, koji iznosi nešto ispod dva odsto.\nBazna inflacija, koja isključuje volatilne stavke kao što su cijene energije, hrane, alkohola i duvana, bila je u navedenom periodu čak i niža, i iznosila je 0,9 procenata.\nZbog posustajanja privrede, naročito u Njemačkoj, rastu očekivanja da će banka na svom sastanku 12. septembra najaviti još jedan paket mjera monetarnih podsticaja, uključujući moguće smanjenje referentne kamatne stope i kupovinu obveznica, prenosi agencija Tanjug.


O nama Martini Gradnja\nMartini Gradnja je deo italijanske grupacije Martini Holding S.p.A. i prisutna je na tržištu Srbije od 2009. godine. Martini Holding, sa svojim ograncima, vlasništvo je italijanske porodice Martini sa severa Italije gde se nalazi i glavna centrala. Martini Gradnja nudi tehnički razvijena rešenja visokog kvaliteta, i u isto vreme vrednuje estetsko-formalni aspekt, stvarajući tako idealnu ravnotežu između arhitekture i građevine.\nMartini Gradnja nudi proizvode koji su dizajnirani sa ciljem da omoguće što raspon između nosivih elemenata konstrukcije a da se pritom obezbedi izuzetan kvalitet elemenata. Prefabrikovana betonska konstrukcija se sastoji od elemenata koji se proizvode od vibriranog i prednapregnutog betona različitih dimezija i profila, čime se omogućava realizaija i najzahtevnijih objekata u skladu sa kanonima arhitekture montažnih objekata. Privredno društvo Martini Gradnja čine pokriveni proizvodni pogon od preko 20,000m2 i upravna zgrada od 750m2, a celokupni kompleks se prostire na preko 23h, u industrijskoj zoni u Inđiji.\nIzrada elemenata u zatvorenoj hali sa sistemom za ubrzavanje sazrevanja betona zaparivanjem, tzv. 'Steam Curing', omogu'ava nezavistan rad od vremenskih uslova i spoljne temperature.\n95,000 m2 međuspratnih konstrukcija sistema "TT ploča" i "Omega ploča";


Glavne uloge: Richard Berry, Emma De Caunes, Hippolyte Girardot\nOva krimi drama, mešavina raznih žanrova, prati neumornog, posvećenog i marljivog pariskog policajca, Erika Lanestera. Lanester ne samo da istražuje kompleksne i zahtevne slučajeve koji ove policajce drže prekovremeno na poslu, nego je spreman da kopa dublje u veze, psihologiju i lične traume vođa tima.\nU režiji Franka Mankusoa, Lanester je serija koja zadovoljava izuzetno visoke standarde produkcije, baveći se sa raznim pitanjima od serijskih ubistava, tajnih života do socijalnih problema poput anoreksije. U svakoj epizodi, glavni glumac, Erik Lanester, se suočava sa ličnim demonima, ali uspeva da reši svaki dobijeni slučaj uz neočekivanu pomoć od prijateljski nastrojene taksistkinje.\nSerija je adaptacija romana Fransoe Žerana, o radu komandanta Lanestera, izmišljenog detektiva.\nOva uzbudljiva krimi drama je naišla na izuzetnu gledanost u Francuskoj, dostignuvši 4.2 miliona gledalaca tokom premijernog prikazivanja, što je ukupno 16,9% udela tržišta.


seserbianews.rs, Author at SE serbianews\nJedan od najznačajnijih džez pijanista i kompozitora današnjice George Cables, nastupiće na ovogodišnjem Nišvilu, u petak 12. avgusta u kvartetu čiji je kolider italijanski saksofonista Piero Odorici. Članovi kvarteta su…\nU okviru obeležavanja 64. rođendana Pozorišta lutaka u Nišu , u sredu 29. juna u 19.30 biće izvedena i premijera predstave “Čarobnjak iz Oza” u režiji Nebojše Gromilića. “Pisac romana…\nDani banice u Beloj Palanci od 12. do 14. avgusta\nTradicionalna manifestacija “Dani banice” održaće se od 12. do 14. avgusta na prostoru parka “Vrelo” u Beloj Palanci. Ova manifestacija je takmičarskog karaktera i pokušava da otrgne od zaborave stare…\nMay 16, 2022 seserbianews.rs\nNišville Jazz Festival i ove godine mladim, ali i starijim ljudima pruža jedinstvenu priliku da doprinesu jednoj od najvećih srpskih i evropskih kulturnih manifestacija, a u isto vreme na produktivan…\nUniverzitetska biblioteka u Nišu obeležava 55 godina postojanja\nUniverzitetska biblioteka “Nikola Tesla” u Nišu ove godine obeležava 55 godina postojanja i rada. Tim povodom u sredu biće organizovana izložba pod nazivom “Knjiga je bolja” u holu biblioteke. “Izložba…\nIHP Prahovo, novac koji dišem- Negotinska Krajina nekada “Mala Kalifornija” sada sa zagađenim zemljištem, vodom i vazduhom\nApr 27, 2022 seserbianews.rs\nNekada poznata kao “Mala Kalifornija”, Negotinska Krajina dugo je mirisala na grožđe, bostan, najbolji kavijar u ovom delu Evrope, na radost, sreću i harmoniju sa prirodom… A onda se u…


Datum objave: 17.12.2011.\tPiše: Eldin Hadžović\nIzjava Doris Pack o (ne)napretku Bosne i Hercegovine na putu ka euroatlantskim integracijama nije ostala neprimijećena u toj zemlji, tim prije što je svaka od zaraćenih političkih opcija iz nje izvukla ono što joj je trebalo. Tako su mediji iz Republike Srpske, mahom u vlasništvu tajkuna Željka Kopanje, objavili kako je tokom svoje posljednje posjete Banjoj Luci ova europska parlamentarka rekla kako je “Republika Srpska bolji dio BiH”. Stranke sa centralom u Sarajevu, prije svih SDP BiH i SDA, požurile su sa osudom navodne izjave, dok su struje bliske vlastima u RS-u, tj. SNSD-u Milorada Dodika, hvalile još jednu navodnu tvrdnju Doris Pack, po kojoj je “vrijeme za odlazak visokog predstavnika iz BiH”. Predsjednik RS-a Milorad Dodik odmah je iskoristio priliku da ponovi svoje stavove: odavno je trebalo zatvoriti Ured visokog međunarodnog predstavnika “koji samo smeta na europskome putu zemlje”.\nNakon bure u čaši vode, oglasila se i sama Doris Pack, koja se zgraža nad manipulacijom njenim izjavama. “Ja nisam hvalila RS, a kudila Federaciju. Ja sam samo rekla da je srećom Republika Srpska drugačije strukturisana od Federacije. A Federacija BiH ne može da se krivi za strukturu koju ima jer je ona uspostavljena Vašingtonskim sporazumom, a preuzeta u Dejtonu. A neki problemi postoje i zbog problematične strukture BiH”, naglasila je ona. Rasprava koju je inicirala otkriva sve licemjerje bosanskohercegovačke političke elite, koja nije uspjela formirati vlast na državnom nivou još od izbora u oktobru 2010. Naime, “uvrijeđeni dio zemlje”, tj. Federacija BiH, upravo je sa dolaskom na vlast koalicije SDP+SDA+sateliti vidio svoje najcrnje dane od rata naovamo, dok je ista vlast iz “boljeg dijela BiH”, tj. RS-a, ne tako davno Doris Pack proglasila “kioskom” i personom non grata…\nTužilaštvo BiH podiglo je još jednu optužnicu za zločine nad nebošnjacima u Sarajevu tokom troipolgodišnje opsade ovog grada 1992-95. U ponedjeljak, 12. decembra podignuta je optužnica protiv Besima Muderizovića, Ramiza Avdovića zvanog Daidža i Iuliana Nicolae Vintile, državljanina BiH rumunjskog porijekla. Svi navedeni terete se za ratni zločin počinjen u prostorijama bivše kasarne “Viktor Bubanj” i na petom spratu Centralnog zatvora u Sarajevu. U optužnici se navodi da je Muderizović bio zamjenik upravnika na petom spratu Okružnog zatvora u Sarajevu i komandir vojnog zatvora u bivšoj kasarni “Viktor Bubanj”, da je Avdović bio komandir straže na petom spratu Okružnog zatvora u Sarajevu i u vojnom zatvoru u bivšoj kasarni, a da je Vintila bio stražar. Optužnica navodi da je uhapšena trojka sudjelovala u udruženom zločinačkom poduhvatu, koji je otpočeo početkom maja 1992. i trajao do kraja novembra 1992, a čiji je cilj bio “zarobljavanje civila srpske nacionalnosti sa područja grada Sarajeva u nehumanim uslovima u vojnom zatvoru u bivšoj kasarni ‘Viktor Bubanj’ u Sarajevu”. Radi realizacije tog cilja, navedeno je dalje, osumnjičenici su privedene civile srpske nacionalnosti sa područja grada Sarajeva prihvatali i protivzakonito zatvarali u bivšoj kasarni, gdje su zarobljeni civili bili podvrgnuti mučenju, bili prisiljavani na prinudni rad, što je imalo za posljedicu smrt osamnaest zatvorenika. U bivšoj kasarni ‘Viktor Bubanj’ zarobljeno je najmanje dvjesto civila srpske nacionalnosti, kojima nije bio saopšten razlog zarobljavanja, niti je protiv većine njih vođen krivični postupak.\nPreminuo je Fadil Banjanović Bracika. U zvaničnoj biografiji ovog velikog čovjeka navedeno je da je rođen u Kozluku, općina Zvornik, 4. jula 1962, te da je bio delegat u Vijeću naroda Republike Srpske i predsjednik Općinske organizacije SDP-a u Zvorniku. Međutim, Bracika je bio daleko poznatiji kao uporni borac za povratak raseljenih osoba u Bosni i Hercegovini, naročito u njegovo rodno Podrinje. Predvodio je trajni povratak prognanika u mjesta u okolini Zvornika, već u prvim poratnim godinama. Zbog svoje humanosti više puta je nagrađivan. “Čovjek zvani povratak” bio je poštovana politička ličnost, kako u RS-u tako i u FBiH te u cijeloj državi, jer je prkosio vlastima u RS-u koje su uporno opstruirale vraćanje izbjeglica u svoje domove, ali i vlastima u Sarajevu, koje su uglavnom kukale o nemogućnosti povratka i pritom boga molile da do njega nikada ne dođe.\nFranko Simatović Frenki, bivši komandant jedinice za specijalne operacije Državne bezbednosti Srbije, a današnji haški optuženik za ratne zločine, novogodišnje će praznike dočekati – kod kuće. Tako je odlučilo Pretresno vijeće Haškog tribunala: “Tokom zimske pauze u radu suda Simatović će biti na privremenoj slobodi u Beogradu.” Bivša desna ruka šefa srbijanskog DB-a Jovice Stanišića u Beogradu će moći da bude od 16. decembra, a u pritvorsku jedinicu u Scheveningenu mora se vratiti najkasnije 5. januara 2012. Simatoviću i njegovom pretpostavljenom sudi se za zločine koje su u Hrvatskoj i BiH počinile policijske i paravojne jedinice pod njihovom kontrolom.\nNakon izbornog debakla, na internetskoj stranici partije bivšeg slovenskog premijera Janeza Janše objavljen je komentar u kojem se tvrdi da budući premijer Zoran Janković duguje svoj izborni uspjeh glasačima iz bivše Jugoslavije koji su se doselili “sa stranim akcentom i u trenerkama”. “Velikodušnost Slovenije koja je davala državljanstvo (građanima bivše Jugoslavije) omogućila nam je da dobijemo Srbina, socijalističkog tajkuna, na mjestu premijera”, navedeno je u komentaru izvjesnog Tomaža Majera, objavljenom na internetskoj stranici Slovenske demokratske stranke.\nNa ovu masnu rasističku tvrdnju reagirale su brojne nevladine organizacije, predsjednik Slovenije Danilo Türk, socijaldemokrate, liberalne demokrate, desničarska Narodna partija, a oglasio se i izborni pobjednik, lider Pozitivne Slovenije i vjerovatni budući slovenački premijer Zoran Janković, koji je ocijenio da sporni komentar sadrži elemente rasizma ili čak fašizma. Agencije su prenijele da je slovenska komesarka za informacije od javnog značaja Nataša Pirc Musar podnijela prijavu protiv autora teksta Majera, kao i protiv vlasnika sajta, ističući da komentar sadrži elemente javnog podsticanja na mržnju, nasilje i netoleranciju. Sam Janša, koji je insistirao da ovi komentari ne predstavljaju stav stranke, rekao je da njegova partija želi da zaštiti slobodu govora tako da komentari nisu uklonjeni sa stranice. “Ako netko kaže da je Slovenac to nije govor mržnje, kao što nije ni kada netko kaže Srbinu da je Srbin”, glasi logika Janše, koji još od izbora odbija da se sretne sa Jankovićem.\nNa maršu protiv diskriminacije “ljudi u trenerkama”, Janković je rekao slovenskim medijima da Janša želi da poruči Evropi da izbori nisu gotovi jer SDS nije pobijedio. Maršu, koji je održan na Prešernovom trgu, prisustvovali su i lider Partije održivog razvoja Matjaž Hanzek i predstavnik Saveza sindikata u javnom sektoru Branimir Štrukelj.


Svetski dan hleba Don Don posvetio deci Prihvatilišta za decu - Tvojih5minuta\nSvetski dan hleba Don Don posvetio deci Prihvatilišta za decu\nBeograd, 16.10.2015 – Danas se širom sveta obeležava Svetski dan hleba i hrane. Hleb je duboko utkan u našu kulturu, pogotovo u Srbiji, gde ga jedemo mnogo više nego stranovnici drugih evropskih zemalja. Kompanija Don Don, najveći proizvđač hleba i peciva u Srbiji, tradicinalno obeležava ovaj dan, a ove godine su ga posvetili najmlađima.\nAkcija pod nazivom „Hrana je ljubav“ koju je Don Don sproveo u saradnji sa kancelarijom za mlade, posvećena je deci i zaposlenima u Prihvatilištu za decu Beograda. Brojne poznate ličnosti, predstavnici grada i kompanije Don Don delili su Beograđanima pecivo Tvojih 5 minuta, a cilj događaja bilo je skretanje pažnje na decu Prihvatilista i značaj koji ova institucija ima za Grad Beograd i Srbiju.\nDanijela Stajković, rukovodilac Prihvatilišta za decu, istakla je da su ovakve akcije od velikog značaja za decu, jer su i ona bila uključena u podelu peciva Beograđanima.\n„Naša deca su često u prilici da primaju pomoć, a ovo je za njih prilika da i oni nekome nešto daju, i po njihovim osmesima vidite da uživaju u tom osećaju. Želim da zahvalim kompaniji Don Don koja je godinama svakoga dana sa nama, što ima srce za našu decu. Hvala im na ovoj divnoj akciji“, rekla je Stajković.\n„Odabrali smo da Dan hleba i ove godine provedemo sa decom. Politika kompanije Don Don je da pomaže ugroženim grupama stanovništva tokom cele godine, a današnji dan je samo povod da ukažemo javnosti na svakodnevne izazove sa kojima se deca i zaposleni u Prihvatilištu suočavaju svakoga dana“, izjavila je Aleksandra Đurišić, PR menadžer kompanije Don Don.\nČlan Gradskog veća, Dragomir Petronijević, je istakao da je ovo prilika da se sarađuje sa privatnim sektorom.\n„Pored ove akcije, uskoro organizujemo posetu Prihvatilištu za starije osobe. Važno je da radimo zajedno i pomognemo najugroženijima, ali i da ovakvim vidom akcije promovišemo naše privrednike i zajedničku saradnju. Želim da iskoristim priliku i zahvalim se kompaniji Don Don na brojnim humanim akcijama koje su do sada organizovali“, naveo je Petronijević.\nU okviru obeležavanja Svetkog dana hleba, kompanija je organizovala i posetu učenika škole za oštećene sluhom – nagluve, Stefan Dečanski svom pogonu u Pudarcima. Učenici osmog razreda, ali i oni koji su se već opredelili za pekarski poziv u okviru svog srednjoškolskog obrazovanja, imali su priliku da se upoznaju sa radom u pekari, da se oprobaju u dekorisanju krofni i počaste se pecivma „Tvojih 5 minuta“.


Republika / Vučić: Pred nama je teška politička jesen, sledećeg meseca nas očekuju razgovori sa Albancima\nVučić u ovom gostovanju govori o bitnim pitanjima u našoj zemlji.\n- Sa Grenelom sam razgovarao o ekonomskim temama, to je potvrdio i Avdulah Hoti - izjavio je on povodom najave sastanka predstavnika Beograda i Prištine 2. septembra u Beloj kući.\nVučić navodi da Zapad na Srbiju i tzv. Kosovo gledaju kao na dve nezavisne države, i da smo "previše mali da bi išta tu mogli da promenimo".\n- Albanci na sastanak prvenstveno dolaze da bi sebe predstavili kao nezavisnu državu, ali mi ih uopšte nećemo tako tretirati. Hotiju sam devet puta to rekao - kaže on, i dodaje da "njima nije cilj da se omogući slobodan protok ljudi i robe, već priznanje od strane Srbije".\nVučić poručuje da se naša zemlja ne naoružava da bi ratovala, već da bi se zaštitila.\n"Kriv sam šta god da uradim"\n- Jedni me napadaju jer ne potpisujem nezavisnost Kosova, a drugi jer sam "nešto već potpisao" zato što su me neki doveli na vlast da bih to uradio. Ako Zvezda pobedi u derbiju, Vučić je namestio, a ako Partizan pobedi - opet je Vučić namestio da bi osvojio izbore - kaže predsednik.\n"Smeta im što Telekom jača"\n- Telekom je akcionarsko društvo, u kom država ima većinski udeo tj. kapital. Da li je posao političara da razara državni kapital? - upitao je on Mariniku Tepić povodom njene izjave da je "Telekom Srbija" najveća "SNS kasa".\nPredsednik njene partije, kaže Vučić, uzeo je 30 miliona evra od Telekoma u periodu dok je bio na vlasti (2004-2012).\n- Njima smeta što je Telekom sve snažniji, a ne slabiji - poručuje on, i dodaje da je "neverovatno da neko radi sa tajkunima protiv svoje države, jer će ta kompanija ostati Srbiji i kad se vlast promeni".\nNapadi sa Istoka i Zapada\n- Kada vodite jednu nezavisnu državu koja je mala, uvek ćete biti pod pritiskom onih većih - kaže Vučić, i dodaje da bi svi voleli da Srbija bude slaba.\nOn je izjavio da u poslednjih 100 godina, a i više, zemlje u regionu prave saveze protiv Srbije.\n- Ja volim Ruse, volim i Evropljane, ali najviše volim Srbe. Mi nećemo biti ničiji robovi - prokomentarisao je Vučić odnose sa velikim silama.\nSituacija sa epidemijom sve bolja\nVučić navodi da je epidemiološka situacija sa koronavirusom u Evropi sve lošija, a kod nas sve bolja.\n- Dosta bolnica izlazi iz kovid sistema, očekujem da će za nekih sedam dana i Arena prestati da se koristi u ove svrhe - izjavio je, i dodao da gradimo ustanove namenjene za smeštanje obolelih od kovida.\nUkoliko epidemiološka situacija bude povoljna, Vučić se nada da će od sledećeg vikenda ugostiteljskim objektima biti omogućeno da rade do 1 čas posle ponoći.\n- Ugostitelje samo molim da plaćaju poreze, naročito PDV, jer su nam rezultati u poreskoj upravi užasni - rekao je.\nTeški razgovori u septembru\nNjegova najvažnija poruka građanima Srbije danas je, kako kaže, da su pred nama teški razgovori sa Albancima u Vašingtonu i Briselu početkom septembra.\nSrbija Aleksandar Vučić Predsednik Srbije Vesti\nUZ VUČIĆA STALI BUGARSKI, MAĐARSKI I POLJSKI PREMIJER: Srbiju što pre primiti u EU, BEZ NJE NEMA BEZBEDNOSTI


Trampova poslednja šansa za Grenela: Još jedan pokušaj za dijalog Beograda i Prištine ili sledi smena - Sputnjik Srbija\n02:47 26 Oktobar 2020\n21:07 27.06.2020 Preuzmite kraći link\nAmerički predsednik Donald Tramp ovlastio je svog specijalnog izaslanika za pregovore Beograda i Prištine Ričarda Grenela da još jednom pokuša da organizuje nastavak dijaloga dve strane, objavila je prištinska „Gazeta ekspres“. Ukoliko to ne uspe, Grenel će biti smenjen sa mesta specijalnog izaslanika, tvrdi ovaj list.\nGrenel je razgovarao putem video linka sa predstavnicima albanske zajednice u SAD, objavio je prištinski list, a prenosi Tanjug.\n„Ambasador Grenel obavestio je učesnike razgovora da se sastao sa predsednikom Trampom i obavestio ga o otkazivanju dijaloga koji je bio zakazan za 27. jun“, rekao je Martin Vulaj, jedan od predstavnika albanske zajednice koji su razgovarali sa Grenelom.\nPredsednik Tramp je, kako je dodao Vulaj, Grenela još jednom ovlastio da pokuša da pronađe način da se nastavi proces dijaloga Beograda i Prištine.\nU suprotnom će Grenel „verovatno biti ponovo postavljen na druge dužnosti“, rekao je Vulaj, prenosi „Gazeta“.\nŠta znači Šenžen i zašto ga Grenel predlaže kao rešenje za Kosovo i Metohiju\nTači otkazao put u Ameriku: Grenel: Poštujem njegovu odluku


SK ASI-MUR / СК АСИ-МУР / CS IAS-AIT / UC ASI-IWA : Sukob sindikalaca, obezbeđenja i policije\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 20 of Jan, 2021 [00:40 UTC]\nSukob sindikalaca, obezbeđenja i policije\nPonedeljak 05. November 2007. [09:56:00 UTC] (2810 čitanja)\nVRANJE - Situacija u Pamučnom kombinatu „Jumko“, u kojem na devetom spratu upravne zgrade, pored kabineta generalnog direktora, već peti dan štrajkuje glađu oko 300 radnika Konfekcije V jer ne žele da kao tehnološki višak pređu u britansku firmu „Zamber“ u Vranju, iz dana u dan se komplikuje.\nU petak popodne, kada su štrajkačima u posetu došli predsednik ASNS Ranka Savić, bivši ministar Dragan Milovanović i ostali čelnici ovog sindikata, došlo je do fizičkog sukoba između čelnika ASNS iz Beograda, policije i fabričkog obezbeđenja. Svemu je prethodila naredba generalnog direktora „Jumka“ Miodraga Tasića da niko ne može da poseti štrajkače u nelegalno zaposednutoj prostoriji. Uprkos međusobnom koškanju, guranju i razmeni sile, sindikalni lideri uspeli su da se popnu na deveti sprat i razgovaraju sa štrajkačima.\n- Zaprepašćena sam što su nas fizički napali policija i obezbeđenje „Jumka“, koji nisu dozvolili da posetimo štrajkače. U tom guranju i metežu povređen je Dragan Milovanović. Iz Beograda smo došli sa dobrim namerama, da pomognemo da se dođe do kompromisnog rešenja, a bili smo izloženi neprijatnostima, uvredama i fizičkom nasrtaju radnika obezbeđenja. Radnici ni po cenu otkaza neće odustati od štrajka. Od ponedeljka ćemo nastojati da se hitno sastanemo i razgovaramo sa predsednikom Borisom Tadićem i premijerom Vojislavom Koštunicom - rekla je lider ASNS Ranka Savić.\nLideri ASNS zatražiće od visokih državnih zvaničnika da budu posrednici u racionalnom rešavanju gorućeg problema u „Jumku“. Ukoliko se ne reši slučaj 300 radnika koji štrajkuju glađu, ASNS je za ovu nedelju najavio radikalnije mere, od kojih i dolazak u Vranje preko 1.300 aktivista i članova ASNS iz Beograda i drugih mesta.\n[ Vreme izvršavanja: 0.15 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.79 ]


"Trojka iz bloka" protiv siromaštva\nsreda, 29 maj 2013 13:36 Autor: Mihael Pupovac\nDodaj novi komentar\tHumanitarna organizacija "Srbi za Srbe", uz podršku Košarkaškog saveza Srbije, organizuje drugo po redu sportsko-humanitarno takmičenje u šutiranju trojki pod nazivom "Trojka iz bloka".\nHumanitarna organizacija "Srbi za Srbe" drugu godinu zaredom organizuje takmičenje u šutiranju trojki pod nazivom "Trojka iz bloka", sa ciljem obezbeđivanja sredstava za izgradnju minimum 10 kupatila za socijalno ugrožene porodice u Srbiji.\nTakmičene če se održati 1. juna 2013. godine u dvorištu Osnovne škole "Laza Kostić" na Novom Beogradu, u bloku 23, u ulici Milentija Popovića 72.\nPočetak takmičenja je u 12 časova. Prijava za turnir iznosi 300 dinara, a takmičenje se odvija u tri runde. Prva, kvalifikaciona runda traje 40 sekundi, a za to vreme učesnici imaju po pet šuteva sa tri pozicije (na dva koša istovremeno). Polufinalna runda bi se igrala po istom principu, a u poslednju, finalnu rundu prolazi deset najboljih takmičara koji će za 60 sekundi imati pet pozicija sa kojih će moći da upute po pet šuteva.\nTakmičenje "Trojka iz bloka" će se 1. juna po prvi put održati i u Čikagu, u organizaciji američkog ogranka humanitarne organizacije "Srbi za Srbe", a specijalni gost turnira biće košarkaš Čikago Bulsa i bivši košarkaški reprezentativac Srbije, Vladimir Radmanović.\nAkcija je podržana od strane Dejana Bodiroge i Dejana Tomaševića, odbojkaških reprezentativaca Dragana Stankovića i Nikole Rosića, novinara Vanje Bulića, Slobodana Šarenca i Irine Radović, glumca Andrije Kuzmanovića, poznatih beogradskih rep muzičara Boška Ćirkovića i grupa THC la Familija i Fantastična četvorka, kao i drugih poznatih ličnosti.\nSve što niste znali o Jr. NBA ligi Srbije\nReal se izvukao, Anđušić debitovao\nOklahoma Siti obradovala srpske osnovce\n« Tim Dankan se razvodi\t"Tri na tri" ispred "Delta Sitija" »


Od 1. jula letovi za Egipat i otvaranje nekih letovališta - Telegraf.rs\n11/06/20 | 15:53 ≫ 15:58\nEgipat se otvara za turizam\nEgipat će od 1. jula dozvoliti međunarone letove i dolazak stranih turista u letovališta najmanje pogođena pandemijom, saopštili su zvaničnici ove zemlje.\nStrani turisti moći će da posete jug Sinajskog polustrva na kojem se nalaze poznata letovališta Šarm el Šeik i Dahab, oblast uz Crveno more poznatu po Hurgadi i Mersi Alamu, kao i Mersu Matruh na obali Sredozemnog mora, preneo je Rojters.\nEgipat takođe najavljuje ublažavanje još nekih mera u naredne dve nedelje, kao što je skraćenje policijskog časa koji je na snazi tokom noći za jedan sat, dok će prodavnice moći da rade sat vremena duže.\nOd 1. jula ova moglo bi biti dozvoljeno i otvaranje džamija u onim oblastima koje beleže mali broj zaraženih, a razmatra se i mogućnost održavanja ispita na kraju školske godine za učenike završnih godina srednjih škola kasnije u toku ovog meseca.\nU Egiptu je od početka epidemije korona virusom zaraženo 38.284 ljudi, dok je od posledica zaraze preminulo 1.342 obolelih. U poslednje dve nedelje broj novoobolelih od COVID-19 u ovoj zemlji sa oko 100 miliona stanovnika premašuje hiljadu.


Bez većih izmena u novom Pravilniku o PDV-u - Knjigovođe upozoravaju da je predloženi akt preglomazan - Edukaplus\nBez većih izmena u novom Pravilniku o PDV-u – Knjigovođe upozoravaju da je predloženi akt preglomazan\nPravilnik o PDV evidencijama, čiju su izmenu lane tražile knjigovođe, po svemu sudeći, biće usvojen bez značajnih promena. Uprkos tome što je primena pravilnika odložena sa januara 2017. na januar 2018. godine, kako bi se, bar delimično, uvažile primedbe struke, novi podzakonski akt neće doneti ništa novo u odnosu na lanjski predlog. Knjigovođe ističu da je predloženi pravilnik preglomazan, kao i da znatno opterećuje privredu, a naročito mala i mikro preduzeća.\n– Popunjavanjem predviđenog obrasca knjigovodstvene agencije će biti preopterećene, te će morati zapošljavati nove kadrove, a mogućnost grešaka će se drastično uvećati, što komitente direktno vodi u privredni prekršaj sa veoma visokim kaznama – ukazuju knjigovođe, ističući da ovaj akt neće doprineti ni borbi protiv sive ekonomije.\nKnjigovođe smatraju da se Pravilnik i Obrazac ne mogu „popravljati“ već da se moraju odraditi od početka, u skladu sa EU, i to putem dijaloga sa radnom grupom Ministarstva finansija, ali i sa većim brojem ljudi iz prakse koji knjiže dokumenta.\n– Ministarstvo finansija nije napravilo nijedan ustupak, niti je imalo sluha za predložene promene, već nam daje ono što je predloženo 2017. i odloženo za 2018, a uradili su minimalnu promenu – napominju knjigovođe.


Potpisani ugovori sa 35 korisnika iz Zvornika i 15 iz Osmaka u okviru projekta ,,Zajedno do posla” - infoBirač\nPotpisani ugovori sa 35 korisnika iz Zvornika i 15 iz Osmaka u okviru projekta ,,Zajedno do posla”\nU Zvorniku su danas potpisani ugovori sa 35 korisnika iz Zvornika i 15 iz Osmaka u okviru Programa sufinansiranja samozapošljavanja djece poginulih boraca, demobilisanih boraca i ratnih vojnih invalida VRS u 2021. godini pod nazivom ,,Zajedno do posla”.\nDirektor Zavoda za zapošljavanje Republike Srpske Miroslav Vujičić istakao je da je za korisnike programa obezbijeđeno po 10.000 KM.\n– Sredstva su obezbijeđena u saradnji sa Vladom Republike Srpske. Programom je predviđeno da 70 odsto sredstava bude isplaćeno ove, a 30 odsto iduće godine. Pored toga mi stojimo i kao podrška u realizaciji predviđenih obaveza svim korisnicima – rekao je Vujičić i dodao da su danas potpisani i ugovori o povratu doprinosa sa 19 poslodavaca iz Zvornika i Osmaka koji su u prošloj godini imali povećenje broja zaposlenih radnika.\nJedan od korisnika programa, Marko Jović iz zvorničkog naselja Ekonomija zahvalan je što je postao dio ovog projekta jer je više puta tražio posao.\n– Ja sam nezaposleni borac koji je nekoliko puta tražio posao tako da će mi ova sredstva dobro doći. Planiram da nabavim opremu za mašinske maltere i fasade, a ukoliko sve bude po planu posla će biti i za druge ljude koji hoće da rade. Nije važno šta su završili jer se ovaj posao brzo nauči te bi ih mogli angažovati da rade sa nama na izvođenju pomenutih građevinskih radova – naveo je Jović.\nGradonačelnik Zvornika Zoran Stevanović zahvalio se nadležnima na izdvojenih 350.000 KM za nezaposlene sugrađane.\n– Ovo je prilika da demobilisani borci koji nisu radili krenu sa svojim poslovima kako bi mogli da izdržavaju svoje porodice. Ima tu dosta električara, vodinstalatera, zanatlija te se nadam da će kao registrovani preduzetnici imati priliku da uz plaćanje obaveza zarade za život – rekao je Stevanović.\nDanas izricanje drugostepene presude generalu Mladiću\nRadovi na putu Drinjača-Konjević Polje, saobraćaj se reguliše semaforima\n23 Oktobra, 2019 admin\nDodjela nagrada pobjednicima liкovnog кonкursa „Moj Zvorniк“


YU Build Srbija - Arhitektura i Građevinarstvo\nOvladajte primenljivim znanjem. Omogućite sebi da donosite najbolje odluke. Budite uspešniji od konkurencije.\nPred vama je pregled obuka koje održavamo u narednom periodu, vreme njihovog održavanja, biografije trenera, opisi obuka i formulari za prijavu.\nKompanija YU Build ima dugogodišnje iskustvo u organizovanju obuka. Obučili smo preko 800 ljudi koji su uspešno završili obuke i dobili sertifikate. Naše obuke su odslušali zaposleni iz poznatih kompanija kao što su: Energoprojekt, Gemax, Monterra, US Steel, NIP, Delta Generali, Alpina, Porr, Štrabag i još mnogih drugih.\nReference možete pogledati ovde.\nAktuelna obuka je "Upravljanje građevinskim projektima u Srbiji"\nPrimena FIDIC uslova ugovora\nPosle ove obuke bićete uspešniji na svom poslu ako radite ili ćete raditi po FIDIC uslovima ugovora.\nUpoznaćete se sa FIDIC organizacijom, formama ugovora i procedurama za realizaciju projekata. FIDIC uslovi ugovora su usvojeni kao standard u međunarodnim ugovorima i postali su nezaobilazni uslov u tenderima koji se raspisuju u našoj zemlji.\nKako se sve više projekata u Srbiji finansiraju kreditima stranih finansijskih organizacija (EAR, EBRD), znanje iz ove oblasti može da bude veoma korisno u vašoj karijeri.\nUpravljanje građevinskim projektima u Srbiji\nVaši građevinski projekti mogu biti uspešniji i profitabilniji.\nZnamo da kako da pomognemo investitorima, izvođačima i projektantima da bolje organizuju svoje investicije i svoje radove. Do sada je preko četiri stotine menadžera projekata i inženjera prošlo kroz naše obuke. Možete ih pitati da li su bili zadovoljni.\nYU Build nudi specijalizovanu obuku za upravljanje građevinskim projektima u Srbiji.\nVeštine prezentacije i držanja obuka\nTreba vam način da prenesete svoje znanje drugima bolje i efikasnije?\nMi vam nudimo obuku kojom ćete savladati tehnike koje su neophodne da biste uspešno osmislili i izveli obuku i ojačate samopouzdanje neophodno za uspešan nastup.\nPomoći ćemo vam da samostalno analizirate potrebe za obukom i odredite njene ciljeve, da struktuirate vašu obuku, napravite kvalitetnu PowerPoint prezentaciju, efektivno izvedete obuku i naučićemo vas kako da reagujete u teškim situacijama. Uz timske vežbe, igre uloga, diskusije steći ćete znanja na zabavan i zanimljiv način.


U KS 104 novozaražene osobe koronavirusom, četiri preminule @ StartBiH.ba\nU Kantonu Sarajevo u protekla 24 sata su obrađena 602 testa, od toga je 104 novih slučajeva zaraze koronavirusom - kazao je na pres-konferenciji član Kriznog štaba Ministarstva zdravstva KS Kemal Beganović.\n- Nažalost u protekla 24 sata registrirana su četiri smrtna ishoda - istakao je Beganović.\n- Do danas u našem kantonu su registrirana 363 smrtna slučaja uzrokova infekcijom koronavirusom - kazao je Beganović.\n- Prije mjesec dana 25. novembra, u KS-u broj novozaraženih je bio 321, na bolničkom liječenju 339 pacijenata a broj aktivnih slučajeva bio je 4.531. Danas je broj novozaraženih 104, na bolničkom liječenju je 198 pacijenata a broj aktivnih slučajeva je 1.595 - dodao je Beganović.\n- U slučaju pojave simptoma treba se javiti svom porodičnom ljekaru ili prijaviti simptome preko aplikacije online koja se nalazi na stranici Zavoda za javno zdravstvo KS - zaključio je Beganović.


Datum objave: 06.06.2014 16:22 | Autor: PR služba\nOvim je formalno pravno započet proces sprovođenja Temeljnog ugovora između Vlade Crne Gore i Svete Stolice. Državni sekretar Radulović je podsjetio da je Crna Gora prva većinski pravoslavna država na Balkanu, a druga u svijetu, poslije Rusije, koja je potpisala Temeljni ugovor sa Svetom Stolicom.\nDa je Crna Gora pravi primjer multinacionalne, multikulturalne, multietničke i multikonfesionalne države svoju saglasnost su dali i monsinjor Pezuto i ambasador Radulović.\nSastanak je protekao u prijatnoj atmosferi i iskazana je spremnost od strane prisutnih za unapređenjem odnosa Svete Stolice i države Crne Gore.Takođe je konstatovano da je došlo do poboljšanja i unapređenja u odnosima pomenutih strana od obnove nezavisnosti države Crne Gore, 2006. godine.\nNa sastanku, na kojem jeučestvovao i generalni direktor Direktorata za odnose sa vjerskim zajednicama Ivan Jovović, raspravljalo se i o usaglašavanju teksta Poslovnika o radu, čije je usvajanje predviđeno na sljedećem zasijedanju Mješovite komisije. Sljedeće zasijedanje Mješovite komisije održaće se do kraja ove godine u Crnoj Gori.\nZaključak je da će kako naša država, tako i Vatikan, nastaviti dasadašnju praksu i podsticati aktivnosti koje će doprinositi inteziviranju i još svesrdnijoj saradnji ove dvije države.


Dačić na sednici Saveta bezbednosti UN: Srbija spremna za kompromis, Priština ne sprovodi ... - Beta\nDačić na sednici Saveta bezbednosti UN: Srbija spremna za kompromis, Priština ne sprovodi ...\nMinistar spoljnih poslova Ivica Dačić rekao je danas na sednici Saveta bezbednosti UN da je Srbija spremna za kompromisna rešenja, ali da Priština ne sprovodi dogovore postignute u Briselu i pozvao da se bez odlaganja uspostavi Zajednica srpskih opština.\nOn je pozvao predstavnike vlasti u Prištini da pokažu "iskrenu volju i posvećenost dijalogu", da bez odlaganja pristupe uspostavljanju ZSO i izvrše preuzete obaveze kako bi se najvažniji element Briselskog sporazuma konačno sproveo u delo. "Time bi izjave Ramuša Haradinaja da 'dijalog nema alternativu', kao i da 'dijalog moramo vratiti ljudima, odnosno da je dijalog između naroda, a ne samo između političke elite', dobile na kredibilitetu", rekao je on.\nTanin: Ubrzati primenu sporazuma iz Brisela\nŠef Unmika Zahir Tanin izjavio je danas u Njujorku da inicijativa predsednika Srbije Aleksandar Vučića o unutrašnjim dijalogu o Kosovu doprinosi stanovnicima regiona i pozvao je sve strane da učine svoj deo.\nTanin je upozorio na sednici Saveta bezbednosti o Kosovu da se sporazumi postignuti u dijalogu o normalizaciji odnosa Beograda i Prištine u Briselu ne primenjuju potrebnom brzinom, posebno dogovor o formiranju Zajednicu srpskih opština na Kosovu.\nGovoreći o dijalogu Beograda i Prištine, Tanin je ocenio da je dijalog ključan za dalji proces normalizacije, ali da je za taj proces važan i proces daljeg proširenja EU\nOn je naveo da je, pored dijaloga i drugih diplomatskih inicijativa, potrebno uraditi više na rasvetljavanju sudbine nestalih u ratovima na Kosovu i drugih važnih tema za pomirenje, borbe protiv korupcije i organizovanog kriminala.\nTanin je naveo da Unmik nastavlja da igra svoju ulogu na terenu, uz saradnju svih činioca na terenu.\nAmbasadori u UN: Uspostaviti Zajednicu srpskih opština\nAmbasadori članica Saveta bezbednosti UN danas su na sednici posvećenoj Kosovu pozvali na uspostavljanje Zajednice srpskih opština (ZSO) i nastavak dijaloga Beograda i Prištine.\nAmbasador Rusije pri UN Vasilij Nebenzja izrazio je neslaganje sa optimističnim izjavama kosovske ambasadorke u SAD Vljore Čitaku i dodao da Priština "sabotira" sprovođenje dogovora o Zajednici srpskih opština.\nOna je ocenila da je Unmik "godinama pomagao Kosovu da izgradi svoje institucije, ali sada je vreme za tranziciju", i pozvala da se izveštaji o Kosovu umesto na tri meseca razmatraju na šest meseci ili duže.\nPredstavnik Kine Vu Haitao izjavio je da Kina poštuje suverenitet i teritorijalni integritet Srbije i Unmik, izrazivši nadu da će politički lideri obe strane staviti potrebe građana na prvo mesto i da će se uzdržavati akcija i retorike koja može da dovede do eskalacije situacije.\nPredstavnica Francuske Ana Gegen pozvala je Beograd i Prištinu da što pre primene sporazume postignute tokom dijalogu u Briselu, dodajući da budućnost odnosa Srbije i Kosova leži upravo u dijalogu.\nČitaku: Nezavisnost Kosova nepovratna\nKosovska ambasadorka u SAD Vljora Čitaku je danas na sednici Savet bezbednosti Ujedinjenih nacija izjavila kako je nezavisnost Kosova nepovratna i da treba menjati misiju Unimka.\nSavet bezbednosti UN Savet bezbednosti Ivica Dačić Priština Brisel UNMIK UN\nEpohalno otkriće — Mehmed-paša Sokolović osnovao SDA\n"Dobra rešenja za Kosovo odavno su potrošena, ostaje nam samo..."\nOve TRI POZE muškarci NE PODNOSE u seksu, a nikad vam to neće reći! Zato, ne silite ih...\nPrva pre 53 minuta\nVladika Irinej: Racija, lažni eufemizam


Kako četvrti talas uzima maha sa sve dominantnijim delta sojem tako se sve više ljudi u Srbiji pita koliko su efikasne vakcine na nove varijante virusa. U Srbiji je najviše ljudi cepljeno kineskom vakcinom Sinofarm pa je logično najveće interesovanje za rezultatima dejstva ovog cepiva na delta soj.\nI stigli su prvi rezultati. Laboratorijska studija na Šri Lanki utvrdila je da nivo antitela kod ljudi koji su primili Sinofarmovu vakcinu manji 1,38 puta na delta soj u odnosu na prvu varijantu virusa registrovanu u kineskom gradu Vuhan.\nStudiju su sproveli naučnici sa Univerziteta Šri Jaievardenepura, kao i opštinskog veća Kolombo na Šri Lanki odnosno sa Univerziteta Okford u Velikoj Britaniji.\nSinofarm se dobro drži protiv delta soja\nProfesorka molekularne genetike i virusologije na Univerzitetu “West Indies” Kristina Karington citirala je studiju iz Šri Lanke i otkrila da se Sinofarmova vakcina dobro drži i protiv delta soja.\n-Očekuje se da će vakcina Sinofarm biti zaštitna protiv delta soja, ali i drugih varijanti virusa. Nakon vakcinacije, vaš imunološki sistem u osnovi zna kako izgleda neprijateljski virus i već je pripremio zalihu alata za borbu protiv virusa. Dakle, ako ste vakcinisani i zarazite se, verovatnoća da završite u bolnici ili da umrete od COVID-19 je izuzetno niska i mnogo mnogo niža nego da niste vakcinisani - istakla je Karington.\nKarington je dodala da već postoje "podaci iz stvarnog sveta" koji pokazuju da je vakcina Sinofarm efikasna i protiv drugih varijanata korone.\n-Otkrili su da je vakcina Sinopharm izuzetno dobra u stvaranju antitela protiv virusa. Dakle, vidimo da Sinopharm vakcina dobro deluje i protiv drugih sojeva korone – naglasila je Karington.\nPodsećanja radi, u Srbiju je od januara stiglo više od četiri miliona vakcina Sinofarm, a sve se glasnije najavljuje da će u borbi protiv delta soja biti potrebna i treća doza cepiva. Tako je Nacionalni koordinacioni tim za imunizaciju u Srbiji preporučio za treću dozu Fajzer (Pfizer) ili Moderna vakcinu koja bi u Srbiju trebalo da stigne na jesen.\nZa poslednjih pet godina u Srbiji se dogodilo 11.300 udesa u kojima su učestvovali autobusi. Poginulo je 146 osoba, a oko šeststo je povređeno. Sedamdeset odsto udesa je na teritoriji grada Beograda, kažu u MUP-u, a u njima učestvuju većinom vozila koja prevoze putnike na frekventnim linijama. Poslednji udes koji se desio u Zemunu samo je povod da u ovom sektoru mora da dođe do značajnih promena, piše RTS.\nNa društvenoj mreži Instagram devojčice od 14 i 15 godina godina iz Srbije objavljuju svoje seksualne odnose sa vršnjacima. Klipove i fotografije mogu videti njihovi pratioci, potom u storije one postavljaju i snimke drugih devojčica, taguju ih uz poruke da oni koji zaprate te profile mogu videti još eksplicitnih scena.\n"IMA DECE SA VRLO OZBILJNIM UPALAMA PLUĆA" Dr Ostojić: U KBC "Dragiša Mišović" hospitalizovano je PET BEBA koje nemaju ni mesec dana\nDoktorka Olivera Ostojić, načelnica Dečije klinike u KBC "Dr Dragiša Mišović", reka je za da je u toj ustanovi na lečenju 25-oro dece i da je situacija u odnosu na prošli ponedeljak nešto mirnija.\nBeogradski policazji zaustavili su presretačem jutros oko 3 časa na auto-putu Beograd-Niš, u Novom Beogradu, dvadesetčetvorogodišnjeg vozača automobila marke „BMV“.\nSPAS ZA DOMAĆICE Ovog vikenda na Đeram stiže “KARAVAN ZIMNICE”\nPredstojećeg vikenda od 8 do 16 časova, na pijaci „Đeram“ biće održan „Karavan zimnice“, te će domaćice koje nisu stigle da pripreme zimnicu, moći da se snabdeju domaćim proizvodima.\nSudar korona virusa i gripa na koji smo maltene svi i zaboravili najavljivan je za jesen, a u našem uživo uključenju ovoga jutra čućete najnovije informacije o trenutnom stanju u kovid ambulantama, kao i koji su to aktuelni virusi na koje bi trebalo da obratimo pažnju.\nNAJVIŠE ZARAŽENIH OD POČETKA EPIDEMIJE Korona oborila CRNI REKORD u Srbiji!\nBlokovi od peska, zidovi od slame! Šta je to izgrađeno?


Slobodan Vasković - Sa druge strane...: Veljko Vukelić, Dodikov kum, organizovao prevaru sa kupovinom “Panorame”, kojom je oštećen budžet RS za pet i po miliona KM\nVeljko Vukelić, Dodikov kum, organizovao prevaru sa kupovinom “Panorame”, kojom je oštećen budžet RS za pet i po miliona KM\nDodik i V. Vukelić (s Dodikove lijeve strane)\nVeljko Vukelić, kum Milorada Dodika, već deceniju vuče konce iz duboke sjene i organizuje teške prevare koje su Republiku Srpsku koštale desetine miliona KM.\nVukelić trenutno gospodari područjem od Brčkog do Foče i apsolutni je gospodar zvorničke “Alumine” iz koje je nezakonito izvukao (i dalje izvlači) milione maraka.\nOvo područje mu je pod kontrolu dao Dodik, iako Vukelić živi u Inđiji.\nIstraživanje koje sam sproveo oko ovog Dodikovog kuma, osobe snažno izraženih ubilačkih nagona i namjera, pokazalo je da je vrlo malo poslovnih prevara u kojima on nije učestvovao, iako je deceniju uspijevao da ostane duboko u sjeni i da se za njega gotovo uopšte ne zna.\nRuševina za pet i po miliona\nVukelić je glavni organizator prevare sa hotelom “Panorama” na Palama, na kojem je Republika Srpska oštećena za pet miliona KM.\nGlavni igrač u ovom poslu, preko kojeg je sve završeno, bio je Slobodan Stanković, vlasnik “Integral inženjeringa”, ali je veoma interesantna pozadina cijele prevare koja svjedoči o sistematičnosti i lukavosti Vukelića.\nVukelić je prvo pod svoju kontrolu stavio tadašnje studentske perjanice Univerziteta u Istočnom Sarajevu - Predraga Govedaricu, Mladena Lučića i Aleksandra Glavaša, o kojima sam napisao niz tekstova prije dvije godine.\nStudentska “Braća Bing” dugi niz godina bili su sredstvo za nezakonito otimanje para iz budžeta RS, za šta su veoma dobro nagrađeni.\nNjihov prvi veliki posao bio je pritisak na Ministarstvo obrazovanja, nauke i kulture u Vladi RS da kupe hotel “Panorama” od Stankovića, kako bi se taj objekat pretvorio u studentski dom Univerziteta u Istočnom Sarajevu.\nVlada RS je tada kupila “Panoramu” uz svesrdnu “preporuku” studentskih organizacija Univerziteta Istočno Sarajevo, koje su lobirale za taj kriminalni posao, tvrdeći da će se hotel preurediti i postati studentski dom.\nBila je to najobičnija laž, koju su, nedugo posle kupovine, potvrdili i čelnici Univerziteta.\n“Panorama” je bila i ostala ruševina, a Braća Bing postali su udarna pesnica Režima, koji je od cijele RS napravio ruševinu.\nPOseban kuriozitet je da Univerzitet firmi "Alfa sekjuriti" plaća 4.000 KM mjesečno (bez PDV-a) za obezbjeđivanje "Panorame", iako je riječ o ruševini. Na taj način, Univeriztet je oštećen za cca 350.000 KM.\nDodikov kum Veljko Vukelić bio je glavni kreator ove prevare i stvarni šef “Braći Bing” sa kojima je uradio niz nezakonitih poslova, ali i godinama politički mešetario, koristeći ih kao sredstvo podrške Dodiku i sredstvo pritiska na sve one koji bi mu zasmetali.\nPartija demokratskog progresa je podnijela krivičnu prijavu nadležnom tužilaštvu protiv odgovornih za prevaru sa Panoramom, ali sve je završilo po princpipu “pojeo vuk magarca”\n“Prijavljeni se terete i da su prodali preduzeće Hidrogradnja Pale preduzeću “Integral” u 2008. godini za oko 2.000.000 KM, da bi isto preduzeće Ministarstvu prosvjete RS prodalo hotel Panorama na Palama za 5,5 miliona KM. Nakon toga raskinut je ugovor o privatizaciji Hidrogradnje s Vladom RS (2011.)”, navedeno je u prijavi PDP-a.\nPoseban kuriozitet ove velike Vukelićeve prevare jeste da je Ministarstvo prosvjete i kulture RS-a za smještaj studenata na Palama kupovinom hotela “Panorama” za 5,5 miliona KM kupilo prava korištenja objekta, a ne vlasništva.\nNakon uspješno okončanog prevarantskog posla sa “Panoramom”, Vukelić, preko “Braće Bing”, ulazi u posao izgradnje Studentskih domova na Palama, koje je Dodik nekoliko puta otvarao.\nBraća Bing, po Vukelićevom nalogu, na novim zadacima\nInteresantna je i poslovnopolitička sudbina “Braće Bing”.\nNakon što su konačno prestali biti studentski “lideri”, Vukelić ih raspoređuje na različite pozicije: Govedarica je dobio posao u Banjaluci, u institucijama RS, dok Vukelić Glavaša ubacuje u DNS u Istočnom Sarajevu.\nMladen Lučić, takođe je blizak DNS-u, odnosno Nenadu Nešiću, direktoru JP “Putevi RS” i regionalnom šefu DNS-a u sarajevsko-romanijskoj regiji.\nNešić i Lučić su nelegalno zaradili između 2,5 i 4 miliona KM, prodajom egipatske soli putarskim firmama u RS; Putare su ucijenili da od Lučićeve firme moraju kupiti so, ili će im Nešić uskratiti isplate iz budžeta za urađene poslove na održavanju puteva u Republici Srpskoj.\nVeljko Vukelić, koji stoji iza svih ovih prljavih poslova, ne preza ni od nasilnih metoda, fizičkih napada, prijetnji likvidacijama…, a koliko je moćan svjedoči i podatak da je nekim od najviših funkcionera SNSD-a iz Istočnog dijela RS otvoreno prijetio hapšenjem, ukoliko pokušaju da mu ugroze poslove. Listom su se svi povukli pred njim. (nastaviće se)


Izbori bez izbora na severu Kosova | Evropa | DW | 18.05.2019\nTakse od sto odsto na srpsku robu, upad kosovske specijalne policije, hapšenja, „pokušaj ubistva našeg potpredsednika liste Milana Radoičića“ – to su bili razlozi bivšeg gradonačelnika Severne Mitrovice i predsednika Srpske liste (SL) Gorana Rakića da prošlog novembra podnese ostavku na funkciju u gradu. Isto su tada učinile njegove stranačke kolege iz Leposavića, Zubinog potoka i Zvečana. Kako su tada tvrdili, tim činom prestale su da postoje kosovske institucije na Severu.\nNešto više od četiri meseca nakon toga, kosovski predsednik Hašim Tači raspisao je vanredne lokalne izbore u ovim opštinama.\nUprkos činjenici da takse na uvoz robe iz Srbije i BiH nisu ukinute, a da osumnjičeni za ubistvo Olivera Ivanovića nisu oslobođeni, SL je, nakon konsultacija sa predsednikom Srbije Aleksandrom Vučićem, odlučila da izađe na izbore. Prema rečima Gorana Rakića takva odluka je tada doneta da im „neki Albanac ili srpska marioneta“ ne bi preuzeo vođenje opštine.\nOpozicija ubijena – i bukvalno\nNa izborima u nedelju (19. maj) nadmetaće se po troje kandidata u svakoj od opština i to kandidati Srpske liste, Samoopredeljenja i Demokratske partije Kosova. Sa izuzetkom opštine Zubin Potok, kandidati Srpske liste su bivši gradonačelnici koji su iz protesta podneli ostavke.\nZa Sanju Sovrlić, urednicu portala „Crno-beli svet“, glavni utisak izbora je činjenica da u opštinama sa većinski srpskim stanovništvom postoji samo po jedan kandidat iz srpske zajednice i to iz jedne političke opcije. „Opozicija na severu Kosova je ubijena i što je najgore, to uopšte nije metafora nego je bukvalno“, navodi Sovrlić za DW podsećajući na ubistva dvojice kandidata za gradonačelnika Severne Mitrovice – Dimitrija Janićijevića 2014. i Olivera Ivanovića 2018. godine.\nUbistva su i jedan od razloga zbog kojeg je opozicioni blok Savez za Kosovo i Metohiju – inače deo Saveza za Srbiju – odlučio da ne učestvuje na ovim izborima. Jedna od članica ovog bloka, Narodni pokret Srba sa Kosova i Metohije „Otadžbina“, otišla je korak dalje i pozvala građane na bojkot „separatističkih izbora“.\nMeđutim, visoka izlaznost jedan je od osnovnih ciljeva kampanje Srpske liste, smatra Sovrlić. „Srpskoj listi je važno da ima veliki broj glasova i mislim da će učiniti sve da ta izlaznost bude makar ista, ako ne i veća u odnosu na prethodne izbore jer to daje vetar u leđa Srpskoj naprednoj stranci. Njima je potrebna potvrda da imaju podršku za politiku predsednika Vučića prema Kosovu“, navodi Sovrlić za DW.\nUpravo je „Otadžbina“ optužila SL da vrši pritisak na zaposlene u javnom sektoru da izađu na izbore.\nŠpend Emini, izvršni direktor prištinske organizacije „Demokratija za razvoj“ koja je redovno posmatra izborne procese na Kosovu, ipak je mišljenja da će pretnje imati negativan uticaj na izlaznost. „Pretnje protiv onih koji ne prate politiku Beograda i onih koji su pravi predstavnici kosovskih Srba će rezultirati smanjenom izlaznošću i povećanjem osećaja razočaranosti u pouzdanost izbornog procesa na severu Kosova“, tvrdi Emini.\nS druge strane, SL ove kao i prethodnih godina kampanju zasniva na jedinstvu. „Jedino Srpska“ je slogan kampanje, a kandidati listom šalju poruku da izbori predstavljaju „referendum o opstanku Srba na Kosovu“.\nKritike i iz Prištine\nNajveće zamerke iz Prištine na račun SL dolaze zbog najave mogućnosti institucionalne blokade. Naime, u istom danu kada su saopštili da će izaći na izbore, iz SL su nagovestili i da je moguće da nakon „ubedljive pobede“ ponovo podnesu ostavke. Ovakvu najavu SL u Prištini su mnogi videli kao sabotažu kosovskih institucija i ugrožavanje prava građana na usluge lokalne samouprave.\n„Očekuje se da će Srpska lista osvojiti izbore u četiri opštine, međutim, oni predstavljaju interese Beograda na Kosovu, ne interese onih koje bi trebalo da zastupaju. Period nakon izbora će biti kritičan, tada ćemo videti da li će gradonačelnici ispoštovati svoje funkcije ili u potpunosti podriti rezultate izbora“, objašnjava za DW Špend Emini raspoloženje u Prištini.\nSamo jedna stranka vodi kampanju\nStrepnje Prištine o nameri Beograda da preko SL utiče na unutrašnje procese na Kosovu potvrdio je u petak Vučić navodeći da se ne stidi toga da kaže da Beograd preko Srpske liste čuva uticaj na Kosovu. „Kosovo i Metohija je po Ustavu naša teritorija, pronalazimo najbolje moguće načine kako da delujemo u datim, veoma teškim uslovima“, istakao je Vučić.\nIzborni dan neće proteći mirno\nNajave bezbednosnih incidenata na Severu su česta tema naslovnih strana beogradskih tabloida. Ovoga puta je Vučić iskoristio poslednji dan kampanje ne samo da pozove građane da u što većem broju izađu i glasaju za SL, već i da upozori da izborni dan neće proteći mirno. Treba očekivati provokacije Prištine koja će za destabilizaciju koristiti i policiju i „svoje Srbe“, najavio je.\n„Plaši me to što predsednik najavljuje tenzije bez da odgovori odakle mu informacije i na osnovu čega tako nešto tvrdi. To nas upućuje na to da je reč o politički kreiranim krizama“, kaže Sovrlić.\nEmini pak ocenjuje da je ozbiljnija pretnja procesu nedostatak pluralizma. „Dok ne očekujem da će biti incidenata koji bi mogli da dovedu u pitanje izborni proces, naglašavam da učešće samo jednog političkog entiteta koji predstavlja kosovske Srbe šteti jednakom učešću u izbornom procesu“, kaže za DW.\nOvo su treći izbori za gradonačelnike koji se u severnim opštinama raspisuje po kosovskim zakonima. Prethodno su izbori održani 2013. i 2017. Pravo glasa ima skoro 58.000 birača, a na poslednje izbore za gradonačelnike u opštinama Severna Mitrovica, Leposavić, Zvečan i Zubin Potok je izašlo skoro 25.000 birača.\nKljučne reči Srbija, Kosovo, Mitrovica, izbori, Aleksandar Vučić, glasanje, Goran Rakić, Srpska lista, analiza\nTrajni link https://p.dw.com/p/3IgwA


Naslovna strana za subotu, 28. januar 2017. godine\nBeta 28. januara 2017. 10:25\nBeogradski dnevni listovi u izdanjima od subote pišu o poseti delegacije Vlade Srbije Belorusiji, napadima na Srbiju i izrugivanju ekavici bosanskog političara Bakira Izetbegovića i njegove supruge Sebije, ali i o tome da će roditelji teško bolesne dece imati pravo na bolovanje i punu platu do njihovog punoletstva.\nALO – Pod naslovom „Jeremić sa Turcima pisao rezoluciju o Srebrenici“ piše da su kandidat za predsednika Srbije Vuk Jeremić i bivši premijer Turske Ahmet Davutoglu napisali tekst Deklaracije o Srebrenici koju je Skupština Srbije usvojila 2010. godine i kojom se osudjuje zločin nad Bošnjacima u tom gradu 1995. godine.\nBLIC – „Republika Srba, Hrvata i Bošnjaka umesto Republike Srpske“, o tome, kako list navodi, „sramnoj provokaciji“ lidera SDA Bakira Izetbegovića i novim udarima na Srbiju. „Sprema se smena prljavog policajca“, o vezama načelnika MUP-a Saše Barjaktarovića s kriminalcima.\nVEČERNJE NOVOSTI – „I Minsk šalje migove i rakete“, o dogovoru premijera Srbije i predsednika Belorusije Aleksandra Vučića i Aleksandra Lukašenka sklopljenom u Minsku. „Izetbegovićeva žena narugala se ekavici“, o skandalu na konferenciji za novinare u Sarajevu. „Svečano uskliknuli sa ljubavlju“, o tome da je širom Srbije proslavljena školska slava.\nDANAS – „Istraga nije znala za fotografije Lončara sa Zemunskim klanom“, o navodnim susretima ministra zdravlja Zlatibora Lončara s pripadnicama kriminalnog Zemunskog klana. (Dejvid) „Mekalister: Snažno verujem u slobodu medija“, izvestilac Evropskog parlamenta za Srbiju, koji se nalazi u dvodnevnoj poseti Beogradu, posetio redakciju Danasa.\nINFORMER – „Albanija sad preti invazijom na Kosovo“, ambasador Albanije u Prištini Ćemalj Mindžozi izjavio je da bi u slučaju novih sukoba na Kosovu i Metohiji, Albanija branila tu teritoriju od „srpske agresije“.\nKURIR – „Lončara sam ja upoznao sa Zemuncima“, bivši fudbaler Partizana Dragoljub Jeremić demantuje navode ministra zdravlja da je Velimiru Iliću prodao fotografije na kojima su Lončar i pripadnici zemunskog kriminalnog klana.\nPOLITIKA – „Srbija će dobiti sistem buk“, naslov je pod kojim za list govori ministar odbrane Zoran Djordjević nakon povratka iz Belorusije. „Agrokorovi dugovi tresu region“, o dugovima Ivice Todorića koji dosežu šest miliona evra. „Roditeljima bolovanje i puna plata do punoletstva teško bolesnog deteta“, o rešenju predvidjenim Zakonom o zdravstvenom osiguranju koje je rezultat petogodišnjeg nastojanja Nacionalnog udruženja roditelja dece obolele od raka.\nSRPSKI TELEGRAF – „Tramp će nam vratiti Kosmet i Dubrovnik“, lider radikala Vojislav Šešelj kaže da će dogovorom predsednika Rusije i SAD, Vladimira Putina i Donalda Trampa, doći do ujedinjenja svih srpskih teritorija.


Održan okrugli sto „Novi bezbednosni izazovi u Evropi i Evroaziji i uloga Srbije“ – RTV Panonija\nHomeVestiOdržan okrugli sto „Novi bezbednosni izazovi u Evropi i Evroaziji i uloga Srbije“\nOdržan okrugli sto „Novi bezbednosni izazovi u Evropi i Evroaziji i uloga Srbije“\n08/04/2015 RTV Panonija Vesti 0\nOkrugli sto na temu „Novi bezbednosni izazovi u Evropi i Evroaziji i uloga Srbije“ održan je danas. Povod okupljanja, kako navodi potpredsednik Demokratske stranke Srbije Milenko Jovanov, jeste isticanje vojne neutralnosti Srbije. Komentarisala se vojna saradnja izmđu Srbije i NATO-a, ali i mogućnost stvaranja drugih potencijalnih bezbednosnih partnera vojne strategije, poput ruske „Organizacije za kolektivnu bezbednost i saradnju. Okrugli sto su organizovali Centar za geostrateške studije i „Fond Slobodan Jovanović“, uz podršku Organizacije za kolektivnu bezbednost i saradnju.\nU Arhivu Vojvodine otvorene laboratorije za konzervaciju i restauraciju\nNa sednici Pokrajinske skupštine predstavljeni predlozi za izradu prostornih planova


SKIJANJE u srpskim ski-centrima moguće do nedelje 18. aprila! - PRess Serbia | PR PRess team\nSkijanja u srpskim ski-centrima biće sve do nedelje 18. aprila, kada se zvanično završava skijaška sezona 2020/21.\nSkijaši će do ovog datuma imati prilike da uživaju u velikoj količini snega i dobro pripremljenim stazama, saopštila su Skijališta Srbije.\nU ski-centru Kopaonik trenutno radi 23 ski-staze, 16 ski-puteva i 11 ski-instalacija, a visina snega na stazama je do 70 centimetara.\nNa skijalištu na Staroj planini rade 4 staze na Jabučkom ravništu, a u ovom centru na stazama ima između 40 i 70 centimetara utabanog snega. U ski-centru Tornik radi plava staza Stankova ravan, na kojoj ima od 15 do 30 centimetara utabanog snega.\nRadno vreme sva tri ski-centra je od 8.30 do 16 časova. Gondola Brzeće – Mali Karaman na Kopaoniku radi svakog dana od 8.30 do 16 časova.\nPopust od 30 posto na cenu ski-karata važi do poslednjeg dana sezone, a veb-shop je i dalje aktivan za sve one koji žele da iskoriste dodatni popust od 5 posto i beskontaktno kupe kartu.\nSkijaška sezona u Srbiji počela je 3. decembra na Kopaoniku, a nakog ovog skijališta, počeli su da rade i ski-centri Stara planina i Tornik.\nTagoviplanine ski sezona skijanje


Prvi "Festival ljubavi" zatvoren nastupima solista Opere SNP-a i bendova "Green Line" i "Štikle i vikleri"! : Nadlanu.com\nPrvi "Festival ljubavi" zatvoren nastupima solista Opere SNP-a i bendova "Green Line" i "Štikle i vikleri"!\nObjavljeno 10. mar 2017. / 10:21:38\nSolisti Opere Srpskog narodnog pozorišta otvorili su program arijama o ljubavi i oduševili prisutne na Trgu slobode predivnim nastupom.\nRok i bluz ritmove doneo nam je bend "Green Line", a veče su zatvorile sjajne devojke iz benda "Štikle i vikleri" koje su razdrmale okupljene i podsetile nas na sjajne svetske i domaće hitove.\nMeđu najvećim atrakcijama na Trgu slobode prethodnih mesec dana bili su “Love Gate”, ili ulaz na Trg slobode u obliku srca, i “Nestea Flower Wall” jedinstvena konstrukcija od prirodnog cveća na kojoj na 30 jezika piše “ljubav”, a na kojoj su novosadski parovi i gosti katancima zaključavali svoju ljubav.\nParove koji su se venčali u 2016. godini, a bili najuspešniji u kvizu “Koliko se poznajete”, nagradili smo putovanjem na Kopanik, a par čija fotografija je imala najviše glasova na portalu www.nshronika.rs, nagradili smo putovanjem na Jahorinu. Bilo nam je zadovoljstvo da učestvujemo i u organizovanju prosidbe na “Festivalu ljubavi” za Dan zaljubljenih.\n“Festival ljubavi”, zajedno sa prijateljima iz Galerije Matice srpske, Novosadske biciklističke inicijative i sa Prirodno-matematičkog fakulteta, organizovao je različite aktivacije na Trgu slobode, poput radionica za najmlađe “Ja volim nauku” i vožnje biciklima “Rutom ljubavi”.\nJedno od veoma uspešnih večeri bilo je i ono kada smo na Trgu slobode organizovali “Venecijanski karneval u Novom Sadu” i uživali pod maskama u italijanskim hitovima.\nTokom festivala, svi posetioci na Trgu slobode mogli su da vide radove novosadskih vajara i studenata vajarstvana temu “Ljubav”, slike čuvenih Novosađanki, kao i starih fotografija iz novosadskih atelja, koje su rezultat saradnje sa Galerijom Matice srpske, Spomen- zbirkom Pavla Beljanskog, Muzejom Vojvodine i Muzejom grada, ali i radove novosadskih fotografa na temu “Ljubav”.\nNovi Sad je pokazao da je prestonica ljubavi i da ćemo ljubav slaviti i narednih godina!


EKSKLUZIVNO: Kompanija Aviv Arlon planira da proširi Aviv Park u 2019. godini - RTV Santos\nEKSKLUZIVNO: Kompanija Aviv Arlon planira da proširi Aviv Park u 2019. godini\nNakon proširenja u 2018. godini, kompanija „Aviv Arlon“ ima značajne planove za narednu godinu. Gostujući u novogodišnjoj emisiji „Vikendica“, Danka Gladović, direktorica marketinga izraelske kompanije ekskluzivno je otkrila nove informacije koje će uticati na izgled i proširenje Aviv Parka u Zrenjaninu.\nDanka Gladović, direktorica marketinga kompanije Aviv Arlon (levo) i Dejana Tucić, autorka emisije „Vikendica“ (desno)\nOna je rekla da postoje ideje koje će se realizovati u 2019. godini i da je u toku priprema planova za proširenje prostora. Održavaju se sastanci na kojima se priča i razmatraju najbolje opcije. Velika je zainteresovanost domaćih i stranih firmi, pogotovo lokalnih.\nKako kaže za RTV Santos direktorica marketinga, mesecima već čeka oko 20 firmi da započne poslovanje u ovom ritejl parku. Potrebe imaju za manjim lokalima i to uglavnom lokalne firme. Kompanija „Aviv Arlon“štiti postojeće zakupce i ulaže puno, što se vidi po programima, izgledu prostora i na kraju zadovojnom kupovinom brojnih posetilaca.\nTrenutno 45 firmi i kompanija posluje na prostoru površine 23.500 m2. Zanimljivo je da pored firmi koje su angažovane na obezbeđenju i čišćenju kompletnog Aviv Parka, samo 4 radnika je zaposleno u okviru izraelske kompanije u Zrenjaninu.\nPrethodnoBankrotiralo poznato zrenjaninsko preduzeće\nSledećeDva mesta ostaju bez struje 3 sata


Naša sagovornica takođe ističe da u skorije vreme sve češće čujemo da su novinari na lokalu maltretirani, da ih izbacuju sa konferencija za medije ili im verbalno i fizički prete. “Sve to dovodi do zaključka da novinar u Srbiji imaju minimalno zagarantovanu bezbednost. Suptilniji ali jednako efikasni napadi na slobodne medije se mogu videti u vidu kampanja u provladiminim tabloidima i televizijama u kojima su čitave grupe novinara, koji objektivno rade svoje posao, označeni kao strani plaćenici, državni neprijatelji. Uz to društvene mreže su otvorile prostor da svako može da napiše pretnju novinaru na tviteru ili fejzbuku što dodatno pojačava pritisak na novinare koji rade u lošim ekonomskim uslovima”, smatra Milojevićeva. Prema mišljenju Stevana Dojčinovića, urednika KRIK-a, mediji se suočavaju sa velikim problemima u Srbiji, ali su i oni sami odgovorni za to što su građani Srbije jedni od najgore informisanih. Ti problemi su pre svega ekonomske prirode i teško je ako ste nezavistan ili medij kritičan po vlast doći do novca putem oglašavanja.


Tiodorović: Krizni štab se priprema na pooštravanje protivepidemijskih mera - Politički.rs\nTiodorović: Krizni štab se priprema na pooštravanje protivepidemijskih mera\nReagujući na vest da su u poslednja 24 sata potvrdjena 752 slučaja zaraze korone virusa, Todorović je za Kurir kazao da je taj skok bio očekivan, navodeći da su sve mere “eliminisane” iako su zvanično na snazi.\n“Svi su se opustili i krajnje je vreme da svi shvate da moraju da se poštuju mere koje nikad nisu ni ukinute – maska, fizičko odstojanje i dezinfekcija. Sad je potrebna izuzetna pažnja i ozbiljnost i moramo se pripremiti za pooštravanje mera”, rekao je epidemiolog.\n“A za okupljanja ćemo proceniti na koliko da smanjimo, možda sa 500 na 200 ljudi najviše”, rekao je Tiodorović.\n“A to znači i da mora postojati kontrola ulaska na Sabor, pa da mogu da udju vakcinisani ili oni koji imaju negativan PCR ili antigenski test”, rekao je Tiodorović.\nUpitan da li će biti sabora u Guči ako pre početka sabora broj novoinficiranih bude 1.000, što Krizni štab procenjuje kao crvenu liniju posle koje ide zabrana velikih okuljanja, Tiodorović je naveo da će Krizni štab “videti kakva će situacija biti, pa potom odlučiti”.\nNa Kosovu od 20. avgusta samo vakcinisani mogu u tržne centre, noćne klubove i na zabave\nTags: BRANISLAV TIODOROVIĆ EPIDEMIOLOŠKE MERE\nPrevious Fajzerovu vakcinu nije potrebno prilagođavati novim sojevima, dovoljna treća doza\nNext Direktor hotela “Gejzer”: Gosti na privatnoj zabavi bili vakcinisani, NISAM TRAŽIO DOKAZE


Vodosnabdijevanje na zadovoljavajućem nivou | Palelive.com\nPočetna Novosti Aktuelnosti Vodosnabdijevanje na zadovoljavajućem nivou\nVodosnabdijevanje na cjelokupnom sistemu kojim upravlja Javno preduzeće “Vodovod i kanalizacija” sa Pala je na zadovoljavajućem nivou i bez redukcija iako je, usljed duže suše, izdašnost izvorišta u opadanju, rekao je danas Srni direktor ovog preduzeća Dejan Kojić.\nKojić je izrazio nadu da će tako ostati u narednom periodu.\n“Svakodnevnim praćenjem nastojaćemo da sistem vodosnabdijevanja održimo što duže bez redukcija, ali sve zavisi kakvi će meteorološki uslovi biti u narednom periodu. U praksi preduzeća paljanskog Vodovoda je uvijek bilo obavještavnje građana na racionalnu potrošnju ukoliko se za to ukaže potreba”, rekao je Kojić.\nKada je riječ o poskupljenju vode privrednim subjektima na području Jahorine za 0,50 KM po metru kubnom, koju su odbornici Skupštine opštine Pale donijeli 30. jula, Kojić je rekao da je to trebalo uraditi i ranije.\nPrema njegovim riječima, cijena vode na Palama je bila 2,011 KM po metru kubnom, a na Jahorini 2,038 KM po metru kubnom čiji se cjenovnik nije mijenjao od 2014. godine.\nOn je istakao da nije bilo ekonomski realno da cijena vode na Jahorini ostane na ovom nivou, s obzirom na to da se vodosnabdijevanje Pala vrši gravitaciono, dok se na Jahorini voda pumpa i troši električna energija.\n“Takođe, imamo amortizaciju pumpnih agregata, konfiguracija terena, udaljenost lokacije prilikom saniranja kvarova, samog materijala ugrađenog cjevovoda za koji je materijal za održavanje znatno skuplji…”, rekao je Kojić.\nKojić napominje da i nova cijena za isporučenu vodu na Jahorini, nije ni približna ekonomskoj koja se određuje po propisanoj metodologiji.\nPrethodni članakU toku vakcinacija nastavnog i administrativnog osoblja\nNaredni članakKatić i poljski ambasador razgovarali o kulturnoj saradnji